VIZIONAR MODERNE POLICIJE\nKB broj: 33587\nProf. dr IVANA KRSTIĆ MISTRIDŽELOVIĆ\nDr RENATA SAMARDŽIĆ\nDr NIKOLA KENŠ\nPOSTUPNO STVARANJE NOVE NAUČNE DISCIPLINE\nProf. dr Olivije Ribo (Olivier Ribaux)\nU tekstovima objavljenim u ovom petotomnom izdanju jasno se izdvaja ideja vodilja koja odražava postupnu evoluciju misli Rodolfa Arčibalda Rajsa tokom njegovog života u Lozani i razjašnjava kako je ljude od autoriteta ubedio da kriminalistiku uvrste u akademsku nastavu. Njen univerzalni cilj suštinski je primenljivost u praksi: povećati kapacitete policije i sudstva kako bi ispunili zadatke, oslanjajući se na naučna dostignuća.\nOvi izabrani radovi, zahvaljujući izvrsnom izboru nekoliko članaka prevedenih na srpski jezik, takođe oslikavaju kontinuitet između Rajsovog života u Lozani i onog u Srbiji, u kontekstu naučne policije – naučno zasnovanih policijskih tehnika, koje se stalno proširuju. Reč je o sveobuhvatnoj koncepciji policijske delatnosti (eng. policing), koja dosledno integriše tehničke inovacije njegove epohe.\nU Školi kriminalističkih nauka na Univerzitetu u Lozani koristimo tu prednost što možemo da iz prve ruke sagledamo Rajsov razvojni put, koji mu je omogućio da na kraju ostvari cilj. Skoro svako od nas poznaje nekoga ko je bio u neposrednom kontaktu s Rajsovim kolegama dok je živeo u Lozani i ko nam je ispričao neke pojedinosti iz njegovog života. Tako sam i ja imao tu čast da trećem direktoru Instituta, Žaku Matjeu (Jacques Mathyer), pomažem u tehničkom smislu u digitalizaciji teksta njegove knjige o Rajsu i osnivanju Instituta za naučnu policiju (Mathyer, 2001). On mi je detaljno pričao o njegovim istraživanjima, susretima, životu na Institutu i hipotezama koje je razvijao tokom svoje slavne naučne karijere. Sve te priče, razume se, temeljile su se na sećanju bivšeg direktora koja su s vremenom izbledela. Anegdote koje mi je pričao svakako su prikrivale istinsku dimenziju njegovog života i dela, koju ja tada nisam mogao da naslutim jer mi je nedostajala objektivnost neposrednog posmatrača. Isto tako, treba ukazati na još jednu važnu otežavajuću okolnost: Rajs je živeo u vreme kada su se naučna otkrića nizala jedna za drugim u društvu čije su države ratovale među sobom, sa zastarelim poimanjem kriminala i kriminalca. Svesni smo opasnosti od dešifrovanja Rajsove misli u kontekstu koji se suštinski izmenio: neki od njegovih članaka utemeljeni su na merilima koja su važila u njegovo vreme, a koja danas više ne važe.\nARČIBALD RAJS: RATNI DOPISI I...\nSABRANA DELA: ARČIBALD RAJS Knjiga 2 RATNI DOPISI IZ SRBIJE (1914-1918) 1. izdanje – 2019. god. ..\nKAD JE NEVEN BIO SUNCE..\nDRUŠTVENO-EKONOMSKI SISTEM, K...\nDRUŠTVENO-EKONOMSKI SISTEM, KRITIKA ETATIZMA..\nTagovi: sabrana, izabrana, dela, arčibald, rajs, policija, vizija


Aleksandar Mirković - Istinomer\nDatum rodjenja: 12. 7. 1988.\nRođen je 1988. godine u Beogradu. Ističe da je odrastao i da živi na Voždovcu.\nU zvaničnoj biografiji navodi da je diplomirao na Visokoj školi strukovnih studija i stekao zvanje strukovni menadžer.\nOd 2010. do 2013. godine bio je zamenik šefa odborničke grupe SNS u Skupštini grada Beograda. „Od 2012. do 2013. godine istakao se kao odbornik u Skupštini grada Beograda zalaganjem za prava i interese građana Voždovca i iniciranjem da se kroz rebalans budžeta opštini Voždovac opredeli dodatnih 65 miliona dinara“, napominje u biografiji.\nOd januara 2014. do marta 2016. godine, kako ističe, „uspešno je obavljao“ funkciju predsednika Skupštine opštine Voždovac, „osveživši rad ovog zakonodavnog organa novom energijom, konstruktivnim delovanjem i demokratskim principima“. „Za vreme njegovog dvogodišnjeg mandata donete su rekordne 62 odluke koje su olakšale i znatno poboljšale funkcionisanje izvršne vlasti“, tvrdi u biografiji.\nOd marta do juna 2016. godine obavljao je funkciju člana Privremenog organa GO Voždovac. Na konstitutivnoj sednici Skupštine opštine, održanoj 3. juna 2016, po drugi put je izabran za predsednika Skupštine.\nPredsednik je Opštinskog odbora SNS Voždovac i šef poslaničke grupe SNS u Skupštini Beograda.


PoMAK podržava napore Ministarstva Privrede Unsko sanskog kantona da se kreira fond za spas privrede (VIDEO) – POMAK\nPoMAK podržava napore Ministarstva Privrede Unsko sanskog kantona da se kreira fond za spas privrede (VIDEO)\nU zgradi Vlade USK održan drugi sastanak Odbora za podršku privredi, na kojem su se tražila rješenja za spas privrede u USK. Usvojeni su i upućeni Vladi USK-a prijedlozi raspodjele 2, 5 miliona KM interventnih sredstava za djelatnosti koje su pod zabranom rada u toku vanrednog stanja izazvanog pandemijom koronavirusom. Drugo i dugoročnije rješenje za sve privredne djelatnosti članovi Odbora vide u osnivanju Fonda za podršku, te je Vladi USK i upućen i prijedlog za njegovim osnivanjem.\nOdbor za podršku privredi osnovalo je početkom aprila Ministarstvo privrede USK, s ciljem praćenje situacije i saniranja posljedica prouzrokovanih krizom.\nPoMAK podržava napore Ministarstva Privrede Unsko sanskog kantona da se kreira fond za spas privrede kako bi se koliko god da je moguće pomogla privreda Unsko-sanskog kantona i sačuvalo što je više moguće radnih mjesta koja su ugrožena pojavom pandemije koronavirusa.\nProšle sedmice članovi Odbora su usklađivali podatke prikupljene sa terena kako bi ponuđene mjere spašavanja privrednika bile što uspješnije, a trenutno su usaglašena dva pomenuta zahtjeva koja su upućena Vladi USK-a na usvajanje.\nZikrija Duraković – Odbor za podršku privredi\nU zgradi Vlade USK održan drugi sastanak Odbora za podršku privredi, na kojem su se tražila rješenja za spas privrede u USK.\nUsvojeni su i upućeni Vladi USK-a prijedlozi raspodjele 2, 5 miliona KM interventnih sredstava za djelatnosti koje su pod zabranom rada u toku vanrednog stanja izazvanog pandemijom koronavirusom. Drugo i dugoročnije rješenje za sve privredne djelatnosti članovi Odbora vide u osnivanju Fonda za podršku, te je Vladi USK i upućen i prijedlog za njegovim osnivanjem.\nProšle sedmice članovi Odbora su usklađivali podatke prikupljene sa terena kako bi ponuđene mjere spašavanja privrednika bile što uspješnije.\nTrenutno su usaglašena dva pomenuta zahtjeva koja su upućena Vladi USK-a na usvajanje.\n#PoMAK Pokret za Modernu i Aktivnu Krajinu\nPosted by Pomak Bihać on Petak, 17. April 2020.


Stefanović: Srbija spremna za sva scenarija\nMinistar unutrašnjih poslova Nebojša Stefanović izjavio je danas da nije prihvatljivo da Srbija bude talac usporavanja migranstkih tokova zbog eventualnog zatvaranja granica i istakao da će, ukoliko se takva situacija nastavi, Srbija preduzeti neophodne mere.\n„Mi ne možemo da prihvatimo da je to rešenje, zato što kod nas udje 8.000 ljudi, a možemo 2.000 da prosledimo. Mi bismo za pet dana u takvoj situaciji imali izmedju 20.000 i 30.000 ljudi i zato tražimo rešenje od Evrope. Nije prihvatljivo da Srbije bude talac ovakve situacije, niti će biti. Bez obzira šta se dešavalo Srbija neće biti nespremna, pripremamo se za sva scenarija“, rekao je Stefanović za RTS.\nOn je istakao da će Srbija preduzeti mere kojima će štititi zemlju, ali nije naveo koje.\n„Ja ću predložiti premijeru (Aleksandru Vučiću) šta je to što MUP može da uradi, a na premijeru je da donese odluku kako ćemo dalje postupati“, rekao je Stefanović.\nOn je naveo i da je podignut nivo bezbednosti u Srbiji i da je povećano prisustvo bezbednosnih snaga na svim tačkama koje se smatraju kritičnim.\n„Pojačali smo obezbedjenje svih objekata i odredjenih stranih ambasada i ličnosti za koje smatramo da bi mogli biti potencijalna meta i pojačali smo obaveštajni rad, kojim se otkriva bilo kakva vrsta terorističke pretnje“, rekao je Stefanović.


Predsednik Nikolić sa Aleksejem Milerom | Predsednik Republike Srbije\n27.03.2013. - 16:14\nPredsednik Nikolić sa Aleksejem Milerom\nBeograd, 27. mart 2013. godine – Predsednik Srbije Tomislav Nikolić razgovarao je danas sa Aleksejem Milerom, predsednikom Upravnog odbora Gasproma.\n„Srbiju i Rusiju vezuju tradicionalno dobri i prijateljski odnosi koje uspešna ekonomska saradnja dodatno produbljuje“, rekao je predsednik Srbije Tomislav Nikolić. Ruske investicije u oblasti energetike, pomoći će Srbiji da pokrene privredu i otvori nova radna mesta,” rekao je predsednik Nikolić, dodavši da će rukovodstvo Srbije učiniti maksimalne napore da opravda poverenje ruskih investitora.\n„Pored investicija, dragocena nam je podrška na očuvanju teritorijalnog suvereniteta i integriteta Srbije“, rekao je predsednik Srbije. Srbija je u dosadašnjim pregovorima sa albanskom stranom u Briselu učinila maksimalne ustupke, pre svega u cilju očuvanja mira i stabilnosti u regionu. „Sada je red na drugu stranu“ zaključio je srpski predsednik.\nAleksej Miler je predsedniku Nikoliću preneo pozdrave Vladimira Putina, predsednika Ruske Federacije i istakao da Rusija aktivno radi na postojećim i budućim investicijama u Srbiju.\nPredsednik Upravnog odbora Gasproma, Aleksej Miler je istakao da Rusiju i Srbiju vezuje niz kapitalnih projekata koji se uspešno realizuju. Pored toga u planu je niz projekata u oblasti energetike koji su veoma značajni za Rusiju, rekao je Miler i dodao da je dosadašnja saradnja veoma uspešna. Miler je obavestio predsednika Tomislava Nikolića da je u NIS do sada uloženo dve milijarde evra, a da je planirano još tri milijarde. Što se tiče projekta Južni tok, on teče prema planiranim rokovima, a početak radova u Srbiji je predviđen za decembar/januar 2013/2014. godine.


''Votsap'' angažovao naučnike za rešavanje problema lažnih vesti | Studio MD2\n”Votsap” angažovao naučnike za rešavanje problema lažnih vesti\n‘Votsap” se već neko vreme bori sa sve većim širenjem lažnih vesti, te se za rešavanje ovog problema potražila stručna pomoć, a kako bi se korisnici zaštitili od dezinformacija\nIstina je da tumačenje vesti zavisi od stepena obrazovanja, te digitalne pismenosti, ali je eliminacija lažnih sadržaja ipak jeftinije rešenje od onoga koje bi uključivalo edukaciju za celokupno internet stanovništvo. Glasine, dezinformacije i prevare pronašle su plodno tle na socijalnim platformama, pa dok se neke uspešno bore protiv ovog fenomena, ”Votsap” poprilično zaostaje.\nU razvijenim zemljama se ova aplikacija uglavnom koristi za razmenjivanje privatnih poruka, ali u zemljama u razvoju ima i druge funkcije, te se koristi i kao društvena mreža. Tako nije neuobičajeno da se korisnici iz ovih područja pridružuju grupama koje imaju i po nekoliko stotina članova.\nBroj članova jedne grupe je ograničen na 256 korisnika, ali to ne znači da jedan korisnik ne može da se priključi većem broju grupa koje se bave istom temom. Problem je i u tome što su poruke enkriptovane, pa mogu da ih čitaju samo oni kojima su namenjene, što stvara savršen ambijent za širenje lažnih vesti, budući da niko nema pristup informacijama koje se razmenjuju, pa je samim tim svaka provera nemoguća.\nTako ”Votsap” ne može da moderira poruke, pa je nemoguće da se lažne informacije proveravaju, te brišu. U zemljama u kojima je već prisutna tenzija oko određenih pitanja ovakvo širenje lažnih vesti može da izazove ozbiljne probleme, te su se već dešavali slučajevi u okviru kojih je bila ugrožena bezbednost onih koji su bili predmet lažnih vesti.\n”Votsap” ne želi da menja način na koji platforma funkcioniše, te moderiranje poruka neće biti moguće ni ubuduće. Mere koje su već preduzete uključuju banovanje korisnika koji pokazuju sumnjivo ponašanje, te ograničenje broja deljenja nekog linka, a kompanija je sada unajmila i eksperte koji bi trebalo da ispitaju fenomen širenja lažnih vesti, te pronađu alternativne načine za njihovo rešavanje.\nVeć se došlo do određenih strategija, od kojih su neke edukativne, poput igre Bad News, koja korisnike edukuje o načinima na koje se lažne vesti šire, te ih obučava da prepoznaju dezinformacije, te načine na koje štete društvu.


Talentovani glumac detaljno je objasnio šta se događa na snimanjima ukoliko imate scene sa oružjem, a ukoliko ne postupate po kodeksima može doći do tragedije.\nHarizmatični glumac Zlatan Vidović publici prepoznatljiv po ulogama u ostvarenjima "Dara iz Jasenovca", "Pevačica", "Hotel Balkan" s obzirom na to da neretko tumači uloge u serijama sa ratnom tematikom osvrnuo se na nemili slučaj glumca Aleka Boldvina koji je pištoljem usmrtio direktorku fotografije na samom snimanju.\n"Oružar je veoma bitna karika na snimanjima koja podrazumevaju intenzivno pucanje na setu. On i glumac su u neposrednoj vezi prilikom naoružavanja, provere oružja i municije, kao i prilikom samog pucanja. Bezbednost uvek treba da bude na prvom mestu i nikakvo treće lice ne treba da bude u lancu između oružara i glumca, tu ne sme doći do greške“, rekao je Vidović prilikom gostovanja u jutarnjem programu televizije Prve i dodao „oružar je jedini koji ima pristup naoružanju i municiji i do trenutka kada je predaje glumcu niko drugi ne sme da zalazi u kombi sa naoružanjem niti sa municijom, veoma se pazi na to", ističe Zlatan.\nObuke za rukovanje oružjem su specijalno organizovane, a za scene se obično koristi rekviziti, ističe Vidović za Kurir.\n„U „Oluji“ ima mnogo scena sa oružjem. Nekih recimo 80 odsto mojih snimajućih dana su bili pucajući dani. Zbog svega toga, pre snimanja, proveo sam 15 dana na taktičko-vojnoj obuci kod ljudi koji su za to zaduženi, kako bih znao što bolje da rukujem sa oružjem. Svi moji instruktori i oružar govorili su mi da sa oružjem treba postupati sa velikom opreznošću i velikim poštovanjem jer je to jedna zaista opasna i delikatna stvar. To je najvažnija lekcija koju sam naučio iz obuke i čitavog snimanja „Oluje“ koje je još uvek u toku“, kaže glumac i dodaje:\n„Svo naoružanje se posebno prepravlja za potrebe snimanja kako ne bi došlo do nesreće. To su manevarski pištolji i manevarske puške, pa se veoma teško može desiti greška. Ljudi koji su u materiji i u poslu, jasno mogu da razlikuju rekvizit od pravog oružja. Prilikom rukovanja oružjem koje se koristi na snimanju i ispaljivanja metka iz cevi oseti se razlika u odnosu na bojevu municiju.“\nTAGOVI: Zlatan VidovićAlek BoldvinSerija OlujaOružjeGlumac


10 najgorih poslovnih poteza u 2012.\nNJUJORK - Sajt MSN Money napravio je listu najgorih poslovnih poteza u ovoj godini.\nŠpanija objavila ogromne finansijske gubitke Bankije\nMADRID - Španija je objavila ogromne finansijske gubitke posrnule domaće banke "Bankija" koja se nalazi u centru bankarske krize u toj zemlji.\nU Kini eksplodirao akvarijum sa ajkulama\nU jednom šoping centru u Šangaju pukao je akvarijum od 33 tone sa ajkulama, pri čemu je povrijeđeno 15 ljudi. Pred akvarijumom srećom nije bila velika gužva, jer bi broj povrijeđenih sigurno bio još veći.\nMedvedev: Za svemirsku industriju 70 milijardi dolara\nMOSKVA - Rusija će uložiti oko 70 milijardi dolara u državni program razvoja svemirske industrije u periodu od 2013. do 2020. godine, izjavio je danas premijer Dmitrij Medvedev.\nNJUJORK - Cijene nafte na svjetskom tržištu danas su u porastu, pošto je američki predsjednik Barak Obama započeo razgovore sa kongresmenima radi postizanja dogovora o budžetu kojim bi bila izbjegnuta fiskalna provalija.U NJujorku je cijena svijetle sirove nafte povećana je za 21 cent i sada je 91,19 dolara po barelu.\nNove ekonomske sile biće Indonezija, Nigerija, Turska i Meksiko\nVašington - Američka banka “Goldman i Saks” predviđa da će za 40-ak godina 11 zemalja koje su trenutno u sjenci sadašnjih članica BRIK postatati ekonomije sa najvećim privrednim rastom, bacivši u zasjenak sadašnje najrazvijene zemlje svijeta, prenosi Tanjug.


Časopis Industrija :: Odlučeno je: Sajmovi SurfaceTechnology i parts2clean neće se održati ove godine\nFotografija od: www.parts2clean.de\nNakon intenzivnih rasprava i razmatranja, odlučeno je: Sajmovi SurfaceTechnology GERMANY i parts2clean, koji su bili zakazani za oktobar u Štutgartu, ipak se neće održati ove godine. Oba događaja će se vratiti u redovnu rotaciju.\nNesigurnost izazvana pandemijom korona virusa, opsežnim ograničenjima i higijenskim propisima održavanja sajmova u Baden-Württemberg i ograničenjima međunarodnog putovanja doveli su do situacije u kojoj SurfaceTechnology GERMANY and parts2clean, koji su bili predviđeni za 27. do 29. oktobra, neće biti održani ove godine. Odluku je doneo organizator u bliskoj koordinaciji sa savetodavnim odborima o sajmu.\n„Snažno smo se borili za oba sajma, ali na kraju nema alternative otkazivanju“, kaže Olaf Daebler, direktor SurfaceTechnology GERMANY i parts2clean u timu Deutsche Messe AG. „Pod datim okolnostima, dva sajma u Štitgartu u oktobru ne bi bilo moguće uspešno održati. Kompanijama je potrebno pouzdano planiranje, koje je zahtevalo brzu odluku. Sada ćemo uložiti svu našu energiju za održavanje parts2clean u oktobru 2021. i SurfaceTechnology NEMAČKA u junu 2022.\nKada se trenutna situacija prevaziđe, oba događaja će biti potrebna više nego ikad. “\nU brojnim razgovorima sa kompanijama i udruženjima poslednjih nedelja se pojavila sve jasnija slika: Zbog ekonomske krize u kojoj se neke kompanije bore za opstanak, trenutno su na dnevnom redu druge teme nego što su prisustvovanje sajmu.\nMeđutim, pitanje zdravlja i zaštite od infekcije je i dalje veoma važno. Bilo da se radi o poslovnim ili privatnim razlozima - veliki deo stanovništva smanjuje putovanja i kontakte. Naročito je međunarodno putovanje teško ostvarljivo.\nNovi datum za SurfaceTechnology NEMAČKA je od 21. do 23. juna 2022. u Štutgartu.\nSledeće godine, SurfaceTechnology AREA će takođe biti deo HANNOVER MESSE u aprilu 2021.\nVodeći međunarodni sajam Parts2clean je godišnji sajam. Sledeći datum mu je 5. do 7. oktobra 2021. u Štutgartu.


Tender za Telekom pre jeseni :: emg.rs:: Sve najnovije ekonomske vesti i vesti dana - Srbija-region-svet, italija-srbija, huligani\n02. avgust 2010. | 11:16\nIzabrani privatizacioni savetnik, investiciona banka Citigroup, počela je u drugoj polovini jula da radi na popisu i proceni vrednosti imovine Telekoma, a Đoković očekuje da će savetnik posao uspeti da završi za dva meseca.\nPrivatizacioni savetnik, pored procene imovine, treba da Vladi saopšti mišljenje o tome koji procenat treba prodavati i da li je pravi trenutak za prodaju. Plan Vlade je bio da na jesenjem tenderu ponudi 40 odsto akcija Telekoma.\nU Telekomu Srbija 80 odsto akcija je u vlasništvu države, a 20 odsto pripada grčkom telekom operatoru OTE.\nKompanije: CitiGroup, Telekom Srbija, OTE\nDragutinović: Novac od prodaje Telekoma u budžet, ne u fond (VIDEO)


U Nišu preminule četiri osobe zaražene koronom, u Vranju jedna - JUGPRESS\nČetiri osobe zaražene koronom su preminule u niškom Klinićkom centru i jedna u vranjskom Zdravstvenom centre, pokazuje pregeld stanja do 12 sati danas koji je saopštio Klinički centar Niš.\nU Covid objektima Kliničkog Centra Niš hospitalizovano je ukupno 304 pacijenata do 12 sati, navodi se u saopštenju.\nKod 104 pacijenata, od kojih je i četiri deteta koja su u stabilnom stanju, je potvrđeno prisustvo virusa Covid-19.\nOd ukupnog broja hospitalizovanih, potvrđenih pacijenata, osam je priključeno na aparate za veštačku ventilaciju i nalaze se u jako teškom opštem stanju.\nNažalost, uprkos svim naporima lekara niškog Kliničkog centra, četiri pacijenata, sa potvrđenim virusom Covid -19, je preminulo.\nU ZC Lekovac u Covid bolnici, trenutno je hospitalizovano 133 pacijenata. Kod 17 pacijenata je potvrđeno prisustvo virusa Covid -19.\nU 4 Covid bolnice u ZC Vranje, ukupano je hospitalizovano 183 pacijenata. Kod 111 pacijenata je potvrđeno prisustvo virusa. Nažalost, jedan pacijent sa potrvrćenim COVID-19 virusom je preminuo.\nU ZC Surdulica, u Covid bolnici trenutno su hospitalizovana 62 pacijenata. Kod 52 pacijenta je potvrđeno prisustvo virusa Covid -19.\n12 Jula, 2020 3:11 pm\nNa jugu se umire.


Trebalo da ubije Lazovića i Golubovića za 200.000 eura – Volim Podgoricu\nHome / NOVOSTI / Hronika / Trebalo da ubije Lazovića i Golubovića za 200.000 eura\nTrebalo da ubije Lazovića i Golubovića za 200.000 eura\nBivši neraspoređeni službenici Agencije za nacionalu bezbjednost Zoran Lazović i Duško Golubović bili su primarne mete za likvidaciju. To je, prema navodima iz optužnice, bila odluka Kotoranina Igora Vukotića, koji je bio na čelu kriminalnog klana iz Škaljara, piše Pobjeda.\nOsim Vukotića, kao organizatori su označeni Nikšićanin Ranko Radulović i albanski državljanin Erogen Brajović. Pored njih, na optužnici je još 16 osoba koje se terete da su bile članovi tri kriminalne grupe sa jasno naznačenim ulogama i zadacima.\nDvojica neraspoređenih službenika ANB, prema aktu Tužilaštva, bili su prioritetne mete i njihove glave ucijenjene su na po 100.000 eura.\nTo je potvrdila osoba iz Radulovićeve grupe koja je tokom postupka dobila status svjedoka saradnika, pod kodnim imenom Jadranko Jonski.\nU iskazu on je naveo da su škaljarska i nikšićka grupa intenzivno sarađivale na razmjeni alibija i izvršilaca, te i da je on bio određen da ubije Lazovića i Golubovića.\nSastanku u Kotoru, osim Jonskog i Vukotića, prisustvovali su Nikola Mršić, Nikola Mandić i Radulovićev sin.\nTada je, prema njegovim riječima, obrazloženo da su Lazović i Golubović opasni ljudi i da ih treba ukloniti.\nIgor Vukotić je iz plana kriminalne organizacije odredio mete pasivne subjekte i prioritete među njima, a to je da se izvrši ubistvo službenika policije Duška Golubovića i Zorana Lazovića. Nakon toga su se vratili u Nikšić, da bi potom okrivljeni Ranko Radulović, a nakon što je Igor Vukotić odredio mete i prioritete među njima, nagovorio svjedoka saradnika da liši života Golubovića i Lazovića i za to mu obećao nagradu od po 100.000 eura piše u optužnici. Za praćenje službenika ANB bio je zadužen škaljarski klan, dok je Jonski bio zadužen “samo da ubija”.\nGolubović je u svjedočkom iskazu pred tužiteljkom Radović naveo da je bio dugogodišnji službenik ANB i Ministarstva unutrašnjih poslova, da je do prije tri godine obavljao poslove javnog inspektora u ANB i da je od tada neraspoređen, te i da nije angažovan za potrebe bezbjednosnog sektora u ANB.\nOn je naveo da poznaje Ranka Radulovića od ranije i da je sa njim uvijek imao korektan odnos profesionalno i lično. Radulovića, kako je naveo, više zna kao kontroverznog biznismena, a ne kao člana kriminalne organizacije. Ispričao je da ne poznaje nikog od članova kavačkog i škaljarskog klana.\nZoran Lazović takođe je naveo da je dugogodišnji službenik ANB i da je u službi bio do 2015. godine, te i da sada čeka novi raspored.On je naveo da poznaje Ranka Radulovića i njegovu porodicu, te i da nije bilo nikakvih situacija koje bi mogle da naslućuju ugroženost njega i njegove porodice.Nalazi iz istrage ukazuju na osnovanu sumnju da je Ranko Radulović planirao likvidacije glavnog specijalnog tužioca Milivoja Katnića, njegovog sina i braće Vilotijević.\nMete Igora Vukotića, prema optužnom aktu, bile su Zoran Lazović, Duško Golubović, Duško Koprivica, njegov sin i osobe iz kavačkog klana, dok se albanski državljanin Erogen Brajović sumnjiči za pripremanje ubistva Vjekoslava Lambulića.


Maksimalan iznos sredstava po jednom preduzeću biće do 10.000 maraka.\n“Dodjela podsticajnih sredstava malim proizvodnim i proizvodno-uslužnim preduzećima predviđena su budžetom Ministarstva za 2009. godinu, a zavisiće od iznosa raspoloživih sredstava”, istakli su u Ministarstvu.\nOdobrenim sredstvima sufinansiraće se troškovi angažovanja konsultanata na uspostavljanju sistema menadžmenta kvalitetom, i izradu potrebne dokumentacije na uspostavljanju sistema kvaliteta prema seriji standarda ISO za dobijanje CE znaka. Taj znak predstavlja deklaraciju proizvođača da je proizvod u skladu sa svim zdravstvenim i bezbjednosnim zahtjevima, kao i zahtjevima zaštite životne sredine iz evropskih direktiva koje se odnose na određene proizvode.\n“U navedene troškove ne spadaju putni troškovi i troškovi dnevnica za službena putovanja konsultanata i ostalog angažovanog osoblja”, naglašavaju u Ministarstvu.\nNa javni poziv mogu da se prijave preduzeća koja zapošljavaju do 49 radnika i imaju sjedište na teritoriji RS, izmiruju poreske obaveze, osnovna djelatnost im je proizvodnja ili proizvodno-uslužna djelatnost, izvoznici su, planiraju povećanje broja zaposlenih, te imaju projekat i kadrove za uvođenje sistema kvaliteta u preduzeću.\n“Izbor konsultanta ili ustanove je moguć sa liste akreditovanih konsultanata, čiju je akreditaciju potvrdila Republička agencija za razvoj malih i srednjih preduzeća. Takođe, pravo prijave na javni poziv imaju sva mala preduzeća koja do sada nisu dobijala sredstva Ministarstva za uvođenje sistema kvaliteta”, kažu u Ministarstvu.\nU protekle četiri godine, Ministarstvo industrije, energetike i rudarstva je dodijelilo ukupno 1.375.190 maraka bespovratnih sredstava za 199 preduzeća za uspostavljanje sistema kvaliteta.\nKriterijumi po kojima će se rangirati podnosioci prijava su odnos prihoda od prodaje na inostranom tržištu i ukupnog prihoda preduzeća, broj zaposlenih, prosječna rentabilnost preduzeća, ostvareno povećanje ukupnih prihoda. Uzimaće se u obzir i ostvareno povećanje broja zaposlenih, zaposlenost visokostručnih kadrova i pretežna djelatnost preduzeća.


Izglasan mehanizam za monitoring velikih banaka\nEvropa je dobila prvi od “tri stuba” koji će omogućiti superviziju banaka u budućnosti, s ciljem da se spriječe dalje krize u ovom sektoru. Poslanici Evropskog parlamenta izglasali su ogromnom većinom odluku da se oformi mehanizam za nadgledanje banaka, koji će stupiti na snagu u septembru 2014. godine\nMakedonija ukinula uslovni uvoz brašna\nSKOPLJE - Vlada Makedonije ukinula je mjeru o uslovnom uvozu brašna koja će u ponoć stupiti na snagu, rekao je potpredsjednik Vlade za ekonomska pitanja Vladimir Peševski.\nTviter izlazi na berzu\nSAN FRANCISKO - Akcije Tvitera biće puštene na berzu, saopštila je večeras ta globalna društvena mreža sa sjedištem u San Francisku.\nEvropska unija ukida roming?\nUsvojene reforme sektora telekomunikacija u Evropskoj uniji. Evropska komisija želi da stvori jedinstveno tržište u toj oblasti, a prijedlog je da od jula 2014. budu ukinuti troškovi rominga. Operateri, međutim, tvrde da je roming od ključnog značaja za njihov profit.\nNorveška: Gdje uložiti toliko bogatstvo?\nOslo - Pred parlamentarne izbore u Norveškoj, koplja se lome jedino oko pitanja kako uložiti svo bogatstvo koje ta zemlja posjeduje, ocjenjuje “Dojče vele”.\nEvrozona izlazi iz recesije\nEvrozona izlazi iz recesije, a ekonomski izgledi za iduću godinu su povoljni. Najveći problem ostaje nezaposlenost, uz zabrinutost zbog nepovoljne situacije u Grčkoj i Portugaliji, ali i Španiji i Italiji.\nWMF BalCannes 2013: Rok za prijave produžen\nZbog velikog interesa rok za prijavu radova za regionalnu reviju najboljih reklamnih agencija BalCannes, koja će se ove godine drugi put za redom održati u Rovinju, produžen je do 8. septembra.


Obama ne prihvata republikansko 'ne'\nKako se približavaju američki predsednički izbori, a ekonomija u zemlji stagnira, predsednik Barak Obama zaoštrava svoju retoriku. Iako njegov plan za smanjenje nezaposlenosti u vrednosti od 447 milijardi dolara nije prošao glasanje u republikanskom Senatu, predsednik ne odustaje.\nPošto su republikanci odbili predsednikov plan za otvaranje radnih mesta, Obama je poručio da Amerikanci ne prihvataju ne kao odgovor. S obzirom da predlog zakona u ovoj formi ne može da bude usvojen, Bela kuća se sada okrenula drugoj strategiji optužujući republikance da su odgovorni za kočenje procesa ekonomskog oporavka i vraćanja ljudi na posao.\n“Rekli su 'ne' novim radnim mestima za nastavnike i vatrogasce”, istakao je predsednik Obama.\nI pored toga što su svi republikanci u Senatu i dvoje demokrata glasali protiv plana, Obama je obećao da to nije kraj ove bitke - “ne prihvatamo NE”.\nBela kuća se okrenula novoj strategiji pokušavajući da podeli plan na manje predloge zakona, kako bi Kongres mogao da glasa za svaki pojedinačno. Potpredsednik Sjedinjenih Država, Džozef Bajden je objasnio da Bela kuća hoće da ima uvid u zvaničan stav svakog zaknodavca o zaposlenosti, povećanju poreza za bogatije Amerikance i ulaganju u infrastrukturu.\n“Vraćaćemo se iznova i nateraćemo ih da glasaju za svaki deo ovog plana”, poručio je potpredsednik Bajden.\nRepublikanci odbacuju deo plana kojim se predviđa povećanje poreza, međutim lider većine u Senatu je nagovestio da postoje oblasti oko kojih bi dve stranke mogle da postignu konsenzus.\n“Optimističan sam u pogledu toga da bi mogli da se složimo oko delova plana koji imaju smisla”, rekao je republikanac Mič Mekonel, lider većine u Senatu.\nDok se demokrate i republikanci u Vašingtonu hronično ne slažu, učesnici pokreta Okupirajmo Volstrit i dalje su na ulicama većih gradova zahtevajući otvaranje novih radnih mesta i generalno bolji tretman vlade i velikih korporacija.


O poseti kosovskih ministara jugu Srbije odlučuje Vulin\nŠef Koordinacionog tela za jug Srbije Zoran Stanković izjavio je u nedelju da je u nadležnosti ministra bez portfelja Aleksandra Vulina zaduženog za Kosovo i kancelarije na čijem je čelu da odluči da li će predstavnicima kosovske vlade dozvoliti da posete opštine na jugu Srbije.\n"Oni su ti koji zajedno za drugim državnim organima procenjuju da li nečija poseta može da dovede do nekih neželjenih, ili pak, aktivnosti koji nisu saglasne sa našim Ustavom, zakonima i pravima nacionalnih manjina", naveo je Stanković i potvrdio da te poseta još nisu odobrene.\nKosovska ministarka za evropske integracije Vljora Čitaku, ministar finansija Besim Becaj i ministar zdravlja Ferid Agani podneli su zahtev da posete jug Srbije tokom ovog meseca, navodi Tanjug.\nKako je preneo prištinski dnevnik "Koha ditore" Aleksandar Vulin je lice za kojim prištinske vlasti tragaju, a sve policijske stanice dobile su nalog za njegovo privođenje zbog neovlašćenog prelaska granice.\nNajave da će biti izdat nalog za privođenje Vulina i da mu je zabranjen ulazak na Kosovo osudio je ranije državni vrh Srbije.


Logoraši neće dozvoliti privođenje predsjednika RS – mojKontakt portal – Radio Televizija Kontakt\nPredsjednik Saveza logoraša Republike Srpske Branislav Dukić rekao je da članovi ovog saveza neće dozvoliti eventualno privođenje predsjednika Republike Srpske Milorada Dodika zbog nedavno održanog referenduma o Danu Republike.\n“Ako treba, mi ćemo stati uz predsjednika Republike Srpske jer smo prošli kroz 536 logora u Federaciji BiH i 222 logora u Hrvatskoj i 21 logor u Sloveniji. Mi ćemo ga zaštititi, ne treba policija Republike Srpske, ne treba niko, evo mi ćemo stati uz njega”, poručio je Dukić. On je naglasio da je, prema informacijama kojima raspolaže, 100 odsto članova Saveza logoraša Srpske izašlo na referendum održan 25. septembra.\nKomentarišući poziv Tužilaštva BiH za saslušanje Milorada Dodika zbog održavanja referenduma, Dukić je rekao se Tužilaštvo BiH pokušava dodvoriti onima koji govore da je Republika Srpska genocidna tvorevina, a srpski narod genocidan.\n“Što se Tužilaštva tiče, oni se stavljaju u kontekst politike, a ne rade za pravo i pravičnost. Neće da privode one koji su počinili ratne zločine nad Srbima, nego im smeta jedan Milorad Dodik i jedno demokratsko pravo”, istakao je Dukić. On je naglasio ne zna šta je više potrebno u “takozvanoj BiH” da se ne satanizuje neki od naroda.\n“Jedan Sefer Halilović, koji je bio načelnik štaba takozvane Armije BiH, traži da Republiku Srpsku osvoji za 15 dana, a isti je otvorio 126 logora za Srbe samo u Sarajevu, a u cijeloj Federaciji 536”, rekao je Dukić. Prema njegovim riječima, to što Halilović kaže da 50 odsto Srba nije uz predsjednika Srpske je njegovo brojanje i njegova brojka.\n“Seferu Haliloviću bi bilo bolje da ne doliva ulje na vatru jer može doći do odvajanja Republike Srpske iz BiH”, poručio je Dukić.


EPS priznaje krađu na računima za struju: Padaju otkazi odgovornima – Nadlanu.com\nEPS priznaje krađu na računima za struju: Padaju otkazi odgovornima\nnadlanu Objavljeno 23. jan 2014. / 18:37:11 0\nTo, kako saznajemo, neće biti jedini funkcioner koji će, zbog skandala sa obračunom električne energije za decembar, ostati bez fotelje. U toku je, kako nam je juče potvrđeno, i provera odgovornosti direktora svih pet distribucija.\nJedan od razloga za smenu Vasića, očigledno su i greške u očitavanju bojila o kojima je „Blic“ već pisao, jer su distribucije upravo po nalogu „EPS snabdevanja“ ovaj posao morale da obave za pet kalendarskih umesto 15 radnih dana.\nU EPS-u i dalje tvrde da nije došlo do sistemske greške koja bi rezultirala povećanjem svih računa. Očigledno je, nezvanično kažu, da su pogrešni računi izdavani kao posledica javašluka, a ne kao rezultat loše primenjene metodologije.\n– Činjenice koje dobijamo sa terena ukazuju da je bilo dosta individualnih propusta u radu javnog snabdevača i preduzeća za distribuciju, te će direktori i njihovi saradnici odgovarati za sve propuste koje utvrdi poslovodstvo Elektroprivrede Srbije, kažu u ovom preduzeću.\nI ministarka Zorana Mihajlović podsetila je da je smena Vasića prva, ali da to ne mora da znači da će biti i poslednja. Na Vasićevu funkciju juče imenovan je Željko Marković, koji je, do sada, obavljao posao direktora Direkcije za distribuciju električne energije u EPS-u.\nU situaciji kada je i rukovodstvo ovog preduzeća priznao da je bilo dosta propusta u obračunu, legitimno je i pitanje građana da li treba da plaćaju decembarske račune dok se ceo slučaj ne istraži do kraja.\nU Ministarstvu energetike poručuju da bi neplaćanje računa za struju bilo, pre svega, rizično i štetno za građane čija bi se dugovanja gomilala, a sistem doveo u pitanje.\n– Umesto toga, tražimo da svih pet distribucija otvore dovoljan broj šaltera kako bi svi građani koji sumnjaju da su im računi neopravdano uvećani ulože svoje reklamacije bez čekanja u redovima – objašnjavaju u Ministarstvu energetike.\nNi u ovoj situaciji se, kako nam je potvrđeno, neće odustati od namere da se onima koji duguju „EPS snabdevanju“ duže od dva meseca struja seče.\nViše od godinu dana zalažem se da odgovornost ima ime i prezime i da svako odgovara za svoj rad, rekao je za naš list pre nekoliko dana Aleksandar Obradović, v.d. direktora EPS, najavljujući smene za sve one koji su pogrešili u vezi sa decembarskim računima.\nepskrađaračuni za struju


O Nama - Medijacija i obuke za medijatore\nADR Partners je prvo privredno društvo u Srbiji registrovano za medijaciju i alternativno rešavanje sporova (ADR). Pružamo usluge medijacije, arbitraže, fasilitacije, pregovaranja, rane neutralne evaluacije, kao i konsalting za organizacije javnog i privatnog sektora radi uspostavljanja internih sistema za prevenciju, ranu procenu i mirno – vansudsko rešavanje sporova.. Naši medijatori su licencirani, a naši treneri akreditovani od strane Ministarstva pravde Republike Srbije.\nNaši konsultanti imaju preko 20 godina iskustva i sertifikovani su od strane Svetske Banke, American Bar Association (ABA), JAMS (SAD), ADR Center Global (IT), ADR Group (UK), Privredne komore Srbije, Povernika za zaštitu ravnopravnosti RS, itd.\nNaš multinacionalni panel medijatora sa preko 20 godina iskustva, pruža usluge najvišeg kvaliteta, koristi najmoderniji case-management sistem i postupa prema jedinstvenim pravilima medijacije.\nDeo smo mreže ADR Center Global, prve globalne mreže organizacija u 12 zemalja, koja pruža usluge medijacije i ADR-a advokatskim kancelarijama, korporacijama i međunarodnim organizacijama u celom svetu. Naš multinacionalni panel medijatora sa preko 20 godina iskustva, pruža usluge najvišeg kvaliteta, koristi najmoderniji case-management sistem i postupa prema jedinstvenim pravilima medijacije.\nSvoju ekspertizu ADR Partners zasnivaju i na dugogodišnjoj saradnji sa organizacijom Partneri Srbija koja ima gotovo 15 godina iskustva u sprovođenju međunarodnih razvojnih projkata u oblasti reforme pravosuđa, razvoja demokratije i ljudskih prava, alternativnog rešavanja sporova i medijacije. U saradnji sa Partnerima Srbija, ADR Partners su učestvovali u realizaciji projektnih aktivnosti i organizaciji treninga, obuka, konsultacija, mentorstva i koučinga u oblasti medijacije, pregovaranja, javnog zagovaranja, informacija od javnog značaja, zaštite ličnih podataka, kao i obuke za buduće predavače i trenere (Training of Trainers).


U Velikoj većnici Gradske kuće danas je održana zatvarajuća konferencija IPA CBC projekta „Sanacija poveznog puta do graničnog prelaza Bajmok-Bačalmaš“. Vodeći partner u projektu je Nacionalna agencija za razvoj infrastrukture iz Budimpešte, a partner je grad Subotica.\nU ime lokalne samouprave prisutnima se obratio i poželeo im uspešan rad zamenik gradonačelnika Tomislav Veljković. Uz isticanje da je realizacija ovog projekta od izuzetnog značaja za grad Suboticu, on je gostima poželeo dobrodošlicu i prijatan boravak u našem gradu.\nZamenik pokrajinskog sekretara za privredu, zapošljavanje i ravnopravnost polova Balint Juhas rekao je, između ostalog, da će sanacija poveznog puta do graničnog prelaza Bajmok-Bačalmaš pomoći lakšem i bržem održavanju kontakata između Srbije i Mađarske, kao i kontakata između potencijalnih i postojećih partnera koji bi trebalo da sarađuju kako bi pripremili projekte.\nKoordinator IPA programa prekogranične saradnje Mađarska-Srbija u Kancelariji za evropske integracije Vlade Srbije, Ivana Davidović, navela je da je više od 200 projekata realizovano, ili se još uvek realizuje, u ovom programskom periodu.\nSledeći program će, najavila je, imati slične prioritete, biće zastupljeni projekti koji se tiču boljeg povezivanja regiona, u smislu poboljšanja saobraćajnih veza, kao i projekti koji se odnose na upravljanje vodama, turizam, kulturno nasleđe i poboljšanje konkurentnosti malih i srednjih preduzeća.\nPrema njenim rečima, u sledećem programskom periodu će biti više sredstava, Evropska komisija je za taj program odvojila više od 65 miliona evra.\nProjekt menadžer, Melinda Nađ Kišeroš, podsetila je da je u nadležnosti lokalne samouprave bila sanacija i rekonstrukcija postojeće deonice puta koji povezuje Bajmok - Njegoševa ulica (šest kilometara) - i granični prelaz prema Mađarskoj sa Bačalmašom, kako bi se građanima omogućio brži prelaz na graničnom prelazu koji je, kako je ocenila, još uvek nedovoljno iskorišćen.\nUkupna vrednost projekta 1.672.835 evra, a vrednost donacije 1.421.909 evra. Grad Subotica je od donacije dobio 868.555 evra, ali je sa Pokrajinskim sekretarijatom za finansije obezbedio učešće od 15 odsto, odnosno 130.283,23 evra, s tim da je 112.463,25 evra izdvojio Pokrajinski sekretarijat za finansije, a 17.820 evra grad Subotica.\nProjekat je počeo 1. marta 2013, radovi su trebali da traju do 31. avgusta 2014. godine, ali je zbog nekih dodatnih radova rok za okončanje projekta pomeren na 30. april 2015. godine.\nZatvarajućoj konferenciji prisustvovali su Gabor Kovač, konzul Mađarske u Subotici, Nikoleta Horvat, iz Kancelarije premijera Mađarske i Zorana Kaćanski, pomoćnica pokrajinskog sekretara za međuregionalnu saradnju i lokalnu samoupravu.


Koverta sa njenim imenom izvučena je među čak 1,8 miliona pisama, ali zbog dva nevažeća fiskalna računa od 24. maja, nagrada nije mogla da joj bude uručena. Podsećamo, računi za nagradnu igru nisu smeli da budu stariji od 1. juna.\nDok cela Srpska pokušava da se stavi u njenu kožu, ljudi raspredaju šta bi radili da im se dogodio takav peh, Tamara je krajnje veselo odgovarala pitanja novinara Srpskainfo kada smo je danas pozvali.\nTamara sa roditeljima živi u porodičnoj kući upravo u naselju Lauš i svaki dan prolazi pored zgrade u kojoj su stanovi deljeni u nagradnoj igri.\nDok su pojedinci prikupili i po 300 koverti sa fiskalnim računima, Ćulumi su za igru poslali tek šest, od toga samo dva na Tamarino ime.\nKako za Srpskainfo priča ova studentkinja na smeru hotelijerstvo, računi sa spornim datumom su slučajno bili na stolu i tako su i poslati.\n- Telefoni su zvonili, moj, mamin, tatin, fiksni, ali mi je najžalije komšiluka koji se toliko razoračarao. Nadam se da je stan otišao nekome kome je stvarno potreban - govori Tamara za Srpskainfo, koja kaže da inače ne igra nagradne igre.\n- Sledeći put dobijam dva stana - optimistično poručuje Tamara za kraj našeg razgovora.\nPodsećamo, četvrti stan u poslednjem izvlačenju nagradne igre Vlade RS pripao je Elvis Džaferagiću iz Prijedora, koji radi u Banjaluci, a zajedno sa devojkom je poslao 180 koverata.\nGrađani su od polovine jula mogli da šalju po 10 fiskalnih računa sa teritorije Srpske, ali koji nisu smeli da budu stariji od 1. juna. Ovu igru su organizovali Vlada RS i Udruženje ekonomista “SWOT”.


Vesti online / Vesti / Srbija / Ljuti rivali, naprednjaci i radikali, sve bliži saradnji?\nLjuti rivali, naprednjaci i radikali, sve su bliže saradnji, barem kad su u pitanju lokalne skupštine. Za stranačke funkcionere SNS-a i SRS-a ova saradnja nije neprihvatljiva, a narožito u Apatinu, Požegi i pojedinim vojvođanskim opštinama.\nIzbori su prošli, sad slede postizborne kalkulacije ko će s kim: Šešelju sad i naprdenjaci prihvatljivi\nDa li će dogovor koji je postignut između SNS i SRS u Požegi i verovatno u Apatinu biti model saradnje ove dve stranke na republičkom nivou?\n* Šešelj se nudi: Vučiću, uzmi me za ministra finansija!\n- Danas smo mi pre svega zabranili našim lokalnim samoupravama da bez plana šta će da urade za građane, ne kako će da formiraju prostu većinu sa bilo kim, da sa planom izađu pred građane i kažu šta će da urade - rekao je ministar unutrašnjih poslova Nebojša Stefanović.\n- Mi ćemo u opštinama gde ulazimo u vlast biti u koalicijama sa raznim partijama. Sklopili smo koaliciju sa DS u Starom gradu, u nekim ćemo biti sa SNS u nekim sa socijalistima, u nekim sa Rasimom, ne želimo da se vezujemo za jednu partiju - naveo je lider SRS Vojislav Šešelj.\nDok se novi savezi prave, oni malo stariji na testu su izdržljivosti. O koaliciji Čeda-Boris-Čanak danas se izjasnio prvonavedeni - pokušao je da razjasni kakvi su uopšte odnosi među ovim strankama.\n- Ja mislim da su odnosi naših stranaka pre svega određeni tim fundamentalnim vrednostima o kojima treba da vodimo računa. Kao predizborni savez smo bili zajedno, ostaje da testiramo sposobnost svake stranke da razume potrebe svih članica koalicije. Ja nemam ništa protiv eventualnog dogovora Čanka i Vučića oko koalicije u pokrajini, to će za mene biti isti onaj Nenad Čanak koji je do juče bio sa mnom, ne mislim da će Nenad Čanak posle toga postati četnik, nikada nisam na taj način razmišljao, za mene su i Pastor i Čanak isti oni ljudi koji su bili juče kada su bili sa Pajtićem u koaliciji - rekao je lider LDP Čedomir Jovanović.\nKonkretan odgovor na pitanje da li će u vlast ili opoziciju od svojih koalicionih partnera očekuje i Narodni pokreti Srbije, čiji lider je ušao u parlament zahvaljujući listi SDS-LDP-LSV.\n- Narodni pokret Srbije nije bio deo kampanje tzv. koalicije "Čeda, Boris, Čanak" jer je stav očigledno bio da su ova tri imena dovoljna za odličan rezultat, koji je izostao. Čedomir Jovanović je u pravu da treba analizirati razloge loših rezultata, ali bi bilo najbolje da u analizi krene od sebe i da postavi pitanje šta bi se dogodilo da Narodni pokret Srbije nije pozvao svoje članstvo i simpatizere da podrže ovu listu - naveo je Miroslav Aleksić iz Narodnog pokreta Srbije.\nAleksić saopštenje zaključuje pitanjem da li bi "Čeda-Boris-Čanak" dosegli cenzus i da li bi, u tom slučaju, Jovanović uopšte imao priliku da nastavi da koketira sa Vladom ili bi zajedno sa ostalima ostao van parlamenta.


Tramp smatra da njegova politika „sprečava Kinu od oštrijih akcija“ u Hongkongu\nTramp smatra da njegova politika „sprečava Kinu od oštrijih akcija“ u Hongkongu\nAmerički predsednik Donald Tramp smatra da njegova politika "sprečava Kinu od oštrijih akcija u Hongkongu".\nPrema Trampovom mišljenju, da Peking i Vašington ne vode „pregovore o trgovini“, Hongkong bi imao ozbiljnije probleme i bilo bi više nasilja.\nTramp je novinarima ispred Bele kuće rekao da njegove akcije „u sferi trgovine“ omogućavaju da se umnogome smanji temperatura u Hongkongu, pošto Kina „želi da zaključi sporazum“.\nOn je dodao da se kontakti sa Pekingom povodom trgovinskog sporazuma nastavljaju. Tramp nije naveo da li će tim povodom razgovarati sa svojim kineskim kolegom Si Đinpingom.\nAmerički predsednik je dodao da zbog taksi Kinu namerava da napusti 13 odsto kompanija.\nRanije je Komitet Državnog saveta Kine za carine i takse saopštio da će Kina od 15. decembra povećati uvozne carine na automobile i rezervne delove za automobile iz SAD za 25 i pet odsto.


Izdavačka kuća Amoreta, ljubavni romani, knjige, Beograd | Infostar\nInfostar» Kompanije» Mediji, marketing i izdavaštvo» Izdavanje knjiga» Izdavačka kuća Amoreta\nIzdavačka kuća Amoreta\nIzdavacka kuca Amoreta, ljubavni romani, knjige\nAmoreta je izdavačka kuća specijalizovana za izdavanje ljubavnih romana, koji su podeljeni u pet edicija: VOLETI VEČNO, MISTERIJA LJUBAVI, BALOVI I KRINOLINE, BEBE DONOSE SREĆU I LJUBAV I VINO.\nUvek prijatni, bez nasilja i brutalnih scena, naši naslov su osmišljeni da vas zabave i opuste, da vam vrate osmeh na lice i okrepe dušu\nAmoreta vam donosi tople, ljubavne priče i serviranih isključivo da biste u njima uživali. Naše knjige su vaš odmor, razonoda i predah i mi ih objavljujemo da bi vaše srce biloispunjeno kada zatvorite knjigu.\nU ediciji VOLETI VEČNO imaćete priliku da uživate u ljubavima koje traju, dok edicija MISTERIJA LJUBAVI donosi eksplozivne priče začinjene neizvesnošću. BALOVI I KRINOLINE vas vode u neka romantična vremena a edicija BEBE DONOSE SREĆU govori sama za sebe dok u ediciji LJUBAV I VINO pratimo avanture prelepih devojaka koje nose imena vina.\nAmoreta, uvek na krilima ljubavi, pravo mesto za sve kojima je romantika u srcu.


Radojičić: Dezinformacija o zatvaranju Banjaluke izazvala gužve u prodavnicama\n* Radojičić: Dezinformacija o zatvaranju Banjaluke izazvala gužve u prodavnicama\nIgor Radojičić, gradonačelnik Banjaluke, rekao je da je situacija u ovom gradu, gdje je registrovana 81 osoba pozitivna na korona virus, pod kontrolom.\nNa konferenciji za novinare nakon sjednice gradskog Štaba za vanredne situacije, Radojičić je rekao da su u 24 sata samo dvije osobe registrovane da nisu poštovale mjeru kućne izolacije, te su prijavljeni inspekciji i MUP-u RS.\nPrema riječima Radojičića, od juče se pojavila lažna informacija da će grad biti potpuno zatvoren.\n"To je potpuno netačno, Štab nije razmatrao zatvaranje grada i svih djelatnosti u gradu", kazao je Radojičić i dodao da je ova dezinformacija izazvala novi potrošački val u prodavnicama, jer su se građani odlučili na vanrednu kupovinu i izazvali gužve.\nGradonačelnik Banjaluke najavio je da će u subotu razmatrati dalje mjere i produženje postojećih mjera ako se nastavi ova situacija ili dođe do ekspanzije.\nPrema uputstvu Ministarstva zdravlja i socijalne zaštite RS formirani su karantini za osobe koje imaju prebivalište u Banjaluci, a ušli su u BiH iz inostranstva. U pitanju su lokacije u Dvorani "Obilićevo", objektu Doma zdravlja u Ulici carice Milice i Centru "Zaštiti me" kapaciteta za 150 osoba.\nRadojčić je rekao da je to neophodno jer postoje osobe koje ne poštuju mjere kućne izolacije i daju lažne ili netačne adrese.\n"Ne možemo računati na svijest i savjest, jer je dovoljno nekoliko lica koja će kasnije biti bolesna, postanu nova žarišta i izazovu širenje epidemije", kazao je Radojičić.\nOsim toga, danas će biti upućen javni poziv apotekama da se uključe u akciju "Niste sami" da omoguće iz svojih objekata dostavu lijekova korisnicima servisa kako bi od ponedjeljka mogli dostavljatu lijekove starijim od 65 godina.\nU HNK u 24 sata 16 novozaraženih: I dalje raste broj oboljelih u Čitluku\nPoljskoj vladajućoj koaliciji prijeti raskol\nNjemački laboratoriji zbog testova na koronavirus rade danonoćno\nPakistan pritvorio četvero osumnjičenih za ubojstvo američkog novinara\nPogledajte dokumentarac koji otkriva kako je izgledao početak pandemije u Wuhanu


Udruženje Roditelji: Izmijenite zakon u korist djece - Vijesti.me\nFoto: Savo Prelević Autor: Dražen Đurašković\nUdruženje Roditelji predlažilo je juče Ministarstvu finansija da izmijeni Zakon o staranju o privremeno i trajno oduzetoj imovini i omogući da se novcem prihodovanim na taj način finansiraju gradnja vrtića i škola, uz projekte iz oblasti jačanja kapaciteta sudskih, tužilačkih i organa nadležnih za unutrašnje poslove, kako je to sada definisano.\nTa NVO prije nekoliko dana tražila je ministarstvu koje vodi Milorad Katnić da novac od prodaje i zakupa imovine stečene kriminalnim aktivnostima uloži u gradnju novih vrtića i škola. Na to su iz tog ministarstva odgovorili da Zakon o staranju o privremeno i trajno oduzetoj imovini određuje da se ta imovina koristi samo za potrebe pravosuđa..\n„Upravo zbog toga smo odlučili da Ministarstvu predložimo izmjene zakona, koji je pripremalo i predlagalo Vladi Ministarstvo finansija. Udruženje je veoma obradovala najava Ministarstva da će uložiti napore da se obezbijede što bolji uslove za boravak i učenje najmlađih, posebno zbog toga što djeca i njihovi vaspitači u nekoliko opština sada provode vrijeme u nezadovoljavajućim uslovima“, saopštio je Duško Mihailović iz te NVO.\nUdruženje Roditelji povalo je Ministarstvo da saopšti da li će zakon o budžetu za narednu godinu predvidjeti gradnju vrtića, koju traže putem online peticije u okviru vladinog servisa “Glas Građana”.\nMihailović je kazao da ih je ministartvo obavijestilo da je od 2010. godine do danas, u rekonstrukciju i izgradnju vrtića uloženo tri miliona eura i pitao za koje je namjene potrošen novac za gradnju vrtića u Golubovcima, čije se otvaranje samo najavljuje, a rokovi prolongiraju.


Novalić: Neće doći do povećanja cijene električne energije - BH Reporter\nNovalić: Neće doći do povećanja cijene električne energije\nFadil Novalić, premijer Federacije Bosne i Hercegovine, poručio je kako u FBiH neće doći do povećanja cijene električne energije.\n– Poštovani građani, želim vas obavjestiti da, sve do kada sam ja premijer Federacije BiH, neće doći do povećanja cijene električne energije. Neće doći do još većeg divljanja cijena i sigurno hiljade naših građana neće biti otpušteno – objavio je Novalić na svojoj Facebook stranici.\nNaveo je kako postoje određeni mediji kojima je u cilju da izazovu paniku.\n– Oni misle da je panika sredstvo kontrole, a haos smatraju poželjnim. Gradimo istinom zdrav odnos, radimo predano na boljitku i istrajmo zajedno na poboljšanju života u Bosni Hercegovini – poručio je premijer FBiH.\nPrevious Haski nije dozvolio vlasniku da ga prestane maziti, ono što je uradio nasmijalo mnoge\nNext Rastu cijene osnovnih životnih namirnica, građani sve više zabrinuti


12:20 22 Februar 2020\nAndrija Mandić posle susreta sa Vučićem: Beograd je uz srpski narod koji nastavlja borbu do kraja!\nLider opozicionog Demokratskog fronta u Crnoj Gori Andrija Mandić kaže za Sputnjik da sa predsednikom Srbije nije bilo razgovora o pregovorima koje su vodili premijer Crne Gore Duško Marković i mitropolit Amfilohije o spornom Zakonu o slobodi veroispovesti, kojim se otimaju svetinje SPC.\nNakon što je Ministarstvo spoljnih poslova Ukrajine pozvalo savetnicu za poslove Srbije u Kijevu Svetlanu Košutić na razgovor kako bi izrazilo protest zbog nedavne posete predstavnika krimske administracije Beogradu, predstavnica Dume Rusije Natalija Poklonska, koja je bila deo delegacije, kritikuje Kijev i poručuje da se time ništa neće promeniti.\n„Forbs“: Merkelova najuticajnija žena, na listi i po jedna Ruskinja i Srpkinja\nNemačka kancelarka Angela Merkel i ove godine je najuticajnija žena sveta, smatraju u američkom „Forbsu“.\nSlučaj rešen na najvišem nivou Srbije i Irana: Deca oteta 2015. vraćaju se Slavici\nOteta deca Slavice Burmazović danas će se vratiti u Srbiju, saopštilo je jutros Ministarstvo spoljnih poslova Srbije.


RTCG - Radio Televizija Crne Gore - Nacionalni javni servis :: Ekonomija :: Nastavljen trend unapređenja poslovnog ambijenta\nOECD - SBA 27. 03. 2018. 12:59 >> 12:53 0\nOECD - SBA\nCrna Gora, prema ocjeni Organizacije za ekonomsku saradnju i razvoj (OECD), nastavlja trend unapređenja poslovnog ambijenta za razvoj malog i srednjeg biznisa, čija konkurentska sposobnost predstavlja osnov za uspješno tržišno pozicioniranje nacionalne ekonomije.\nSastanak, u okviru sprovođenja Akta o malim i srednjim preduzećima (Small Business Act - SBA), su organizovali OECD u saradnji sa Ministarstvom ekonomije kao koordinatorom SBA procesom.\n"SBA preporuke služe kao polazna osnova za kreiranje svih strateških dokumenata koja u sebi prepoznaju značaj razvoja politika malih i srednjih preduzeća, zapošljavanja, razvoja ljudskih resursa i obrazovanja, kao i mjera i aktivnosti koje se odnose na unaprijeđenje poslovnog ambijenta za poslovanje malih i srednjih preduzeća", objasnio je Babić.\n"Kroz sagledavanje stanja i kroz dodatna pojašnjenja za pojedine oblasti, doprinijeće se da zaključci po osnovu svih dimenzija služe kao polazna osnova za unaprijeđenje onih oblasti koje zahtijevanju dodatna poboljšanja", rekao je Babić.\n"Na taj način doprinijeće se jačanju konkurentnosti malih i srednjih preduzeća na nacionalnom i evropskom tržištu, njihovoj većoj izvoznoj orjentisanosti i unaprijeđenju njihovih inovativnih aktivnosti. Konkurentska sposobnost malih i srednjih preduzeća predstavlja osnov za uspješno tržišno pozicioniranje nacionalne ekonomije na svjetskoj sceni", naveo je Babić.\nRukovodilac OECD sektora za jugoistočnu Evropu, Marzsena Kisielevska, rekla je da je riječ o procesu čiji progres mora da se procijeni u regionu Zapadnog Balkana.\n"U ovom periodu za vašu zemlju i region predstoje snažnije perspektive koje se tiču budućeg članstva, posebno kada je u pitanju Crna Gora koja je dosta odmakla u pretpristupnim pregovorima. Otvaranje poglavlja je prvi korak u procesu, a naredni je zatvaranje, a da bi ih zatvorili morate pokazati da je ostvaren progres i u privatnom sektoru koji pokriva i ova naša procjena", precizirala je Kisielevska.\n"Radili smo sa vašom zemljom, uključujući veliki broj aktera, preduzetnika i službenika jer sve ono što radimo trebalo bi da bude namijenjeno njima, kako bi svoje biznise vodili na uspješniji način", rekla je Kisielevska.


U toku je Evropska nedelja (ne)plodnosti | TV KANAL 9 NOVI SAD\nNaslovna EMISIJE U toku je Evropska nedelja (ne)plodnosti\nU toku je Evropska nedelja (ne)plodnosti\nVIDEO K9: Srbija se i ove godine pridružila Evropi u obeležavanju Nedelje neplodnosti, od 4. do 11. novembra, koja ima za cilj podizanje svesti o problemima neplodnosti sa kojima se suočava sve više mladih ljudi.\nU Evropi čak 25 miliona ljudi ima problem sa začećem, a u našoj zemlji, isto kao i u Evropi, svaki šesti par ima problem sa začećem.\nVeliki broj ljudi nema dovoljno informacija pre svega o svojoj plodnosti, a još manje o lečenju neplodnosti. Edukacijom i informisanjem moguće je uticati na promene određenih životnih navika, prevenciju eventualnih stanja i bolesti koje kasnije mogu uticati na začeće, smatraju u Udruženju „Šansa za roditeljstvo“.\nMinistarstvo zdravlja je u saradnji sa ovim udruženjem i Fondacijom “Nije svejedno” otvorila je besplatan nacionalni broj za vantelesnu oplodnju 0800 333 030 u okviru Centra za vantelesnu oplodnju.\nPutem ovog besplatnog nacionalnog broja svi građani Republike Srbije kojima su potrebni savet, informacije o procesu vantelesne oplodnje u Srbiji i procedurama lečenja, neophodnim dokumentima i slično, moći će svakim radnim danom od 9h ujutru do 20h uveče da se jave i besplatno dobiju podršku kao i odgovore na sva pitanja od strane Udruženja “Šansa za roditeljstvo”, ali i psihološku podršku koju će pružati Centar za mentalno zdravlje u Centru za vantelesnu oplodnju.\nTakođe, u okviru ovog projekta svim građanima Srbije biće dostupan i potpuno besplatan Vodič kroz proces vantelesne oplodnje.\nU okviru evropske kampanje podizanja svesti o problemu neplodnosti, svi zainteresovani mogu da popune online upitnik „Koliko znaš o svojoj plodnosti?“. Tako će se na nivou Evrope doći do saznanja koliko zaista znamo o reproduktivnom zdravlju i koliko je važna edukacija.\nPrethodni tekstOdržan sajam zapošljavanja na FTN-u\nSledeći tekstGradska uprava za urbanizam i građevinske poslove u većem prostoru


Srpska predstava o stradanjima u nacističkim logorima osvaja Norvešku - Dijalog.net\nNaslovna Kultura Srpska predstava o stradanjima u nacističkim logorima osvaja Norvešku\nBeograd, 31. mart 2018. – Srpska predstava o stradanjima u nacističkim logorima počela je prošle nedelje da se prikazuje u norveškim gradovima, a prepune sale u Oslu i Kristiansandu su pokazale kako jedna istorijska priča i dalje živi, saopštila je Ambasada Norveške u Beogradu.\nPosle filmova, knjiga i reportaža, stradanje i sudbine jugoslovenskih logoraša u nacističkim koncentracionim logorima u Norveškoj od 1942. do 1945. godine stiglo je i u pozorište zahvaljujući reditelju Dejanu Jankoviću.\n"Smatrao sam se obaveznim da kao umetnik, na jedan svojstven način, odam počast i poštovanje svom pradedi Najdanu Jankoviću koji je kao preživeli deportirac logora Polarni krug, sa svojim drugovima i saborcima proveo nekoliko mučnih godina prisilnog rada u klimatski najsurovijem delu Norveške", rekao je Janković.\n"Bitno je nakon 75 godina od tih događaja iz Drugog svetskog rata sačuvati interesovanje mladih generacija za temu. Ono što nas posebno raduje jeste da se ni naučno i istorijsko interesovanje za temu ne gubi", kazala je ona.\n"To su sve neke dirljive sudbine, i strašne nažalost, ali vrlo dirljive i teško je uzdržati suzu kad čujete takve stvari", naveo je Nikitović.\nPrethodno Važno je izričito zabraniti telesno kažnjavanje dece\nSledeće Javna potrošnja u Srbiji: Građani i pravosudne institucije u vrtlogu političke korupcije\nTop Tags mladi Civilno društvo Vlada Republike Srbije Evropska unija Srbija i Evropska unija ljudska prava istraživanje konkurs OCD lokalna samouprava evropske integracije Društvo vladavina prava mediji Evropska komisija


RTCG - Radio Televizija Crne Gore - Nacionalni javni servis :: Društvo :: Naš zadatak je da RTCG radi bez pritiska\n20. 09. 2021. 08:52 >> 14:48 0\n"Ogromna većina su u ovoj kući kvalitetni i kreativni ljudi, i naš zadatak je da svi ljudi koji rade ovdje osjete slobodu u radu, da nema pritisaka sa strane. Moj zadatak i ostalih kolega iz menadžmenta je da zaustavimo na našim vratima taj pritisak kako bi postali pravi Javni servis", rekao je Raonić.\n"Ne želim da pobjegnem ni od famozne informacije o pucnjima na policiju. Ko želi da dobronamjerno sagleda stvari, lako će vidjeti o čemu se radi. Mi smo dobili zvaničnu informaciju iz Uprave policije, i mi smo je prenijeli. Da li treba da se ona provjerava, to je stvar o kojoj treba da razgovaraju stručnjaci", istakao je Raonić.\n"Svako ko je relevantan u ovom društvu će dobiti prostor, sve informacije, poput ove koja je bila predmet brojnih analiza, pa nam se pokušavaju držati lekcije od medija koji su davali informacije o stranim specijalcima, šefovima obavejštajnih sužbi iz regiona", rekao je Raonić.\n"Imamo veliki broj ponuda iz drugih medija koji bi da pređu u RTCG. Mi nijesmo iskoristili nijednu od tih ponuda, jer želimo da iskoristimo svoje potencijale", pojasnio je Raonić.\n"Možda je i ova emisija jedan od primjera kako se resursi mogu koristiti", kazao je Raonić.\n"Link" svakog dana na sva tri medija\nInače, emisiju ćete ubuduće moći da pratite na sva tri naša medija - prvim kanalima RCG i TVCG, a biće strimovana i putem našeg portala.\nEmisija "Link" je na našim kanalima svakog radnog dana od 9,00 do 9,30. Polusatni intervjui, na različite teme sa zanimljivim sagovornicima.\nUrednica Gorica Vukićević kazala je da će u emisiji baviti svim aktuelnim temama, ali da će najmanje biti politike koja je inače dovoljno zastupljena na sva tri naša medija.\n"Prioritet ćemo se truditi da damo životnim temama. Nadamo se da ćemo organizovati da dođu zanimljivi gosti, da teme budu zanimljive i korisne", istakla je Vukićević.\nRTCG Boris Raonić Emisija Link\nPriznanje za Nemanju Živaljevića\nRTCG otvorena za kreativce, nudimo 50 radnih mjesta\nPortal RTCG izložen DDoS napadima


godišnjica - Sputnjik Srbija\n19:31 22 Jun 2021\nRusija povodom 80. godišnjice napada nacista na SSSR: Ne delimo pobedu na svoju i tuđu\nRusija ne deli pobedu u Drugom svetskom ratu na svoju i tuđu, izjavio je ambasador Rusije u SAD Anatolij Antonov na događaju u ambasadi posvećenom 80. godišnjici napada nacističke Nemačke na Sovjetski Savez.\nGodišnjica napada nacista na SSSR: Nisu svi izvukli pouke\nRusija je izvukla pouke iz Drugog svetskog rata, za razliku od onih zemalja koje pokušavaju da sprovedu reviziju istorije, ocenjuju ruski eksperti povodom 80. godišnjice napada nacističke Nemačke na tadašnji Sovjetski Savez.\nNavršava se 22 godine od završetka bitke na Košarama, gde su pripadnici Vojske Jugoslavije tokom 67 paklenih dana i noći branili i odbranili granicu zemlje.\n"Nećete vi da ginete, ja ću": Godišnjica pogibije pilota Milenka Pavlovića, branioca srpskog neba\nNa današnji dan, pre 22 godine, komandant 204. lovačko-avijacijskog puka Milenko Pavlović je iz kokpita MiG-a 29 izvukao mlađeg kolegu pilota, i poleteo ka NATO avionima koji su bombardovali Valjevo. Leteo je pravo u smrt, znajući da je neprijatelj daleko brojniji i tehnički nadmoćniji.\nKošmar Grdelice — nije kriv ubica, voz je išao brzo /video/\nNa današnji dan, pre 22 godine, u agresiji NATO-a na našu zemlju granatiran je voz u Grdeličkoj klisuri. Prema zvaničnim podacima, stradalo je najmanje 15 putnika.\nSvečanom akademijom u beogradskoj Kombank dvorani obeležen je Dan sećanja na stradale u NATO agresiji 1999. godine.


Broj radnika u Grčkoj smanjen na potreban nivo pre roka | Autonomija\nBroj radnika u Grčkoj smanjen na potreban nivo pre roka\n2009. godine broj radnika u javnoj upravi iznosio je 913.000, a danas ih je 681.392\nGrčka vlada saopštila je danas da više nema viška zaposlenih u javnom sektoru i da su ispunjeni svi postavljeni ciljevi u smanjenju broja radnika, dve godine pre roka koji su postavili međunarodni kreditori.\nMinistar zadužen za reforme Kirjakos Micotakis naveo je da je 2009. godine broj radnika u javnoj upravi iznosio 913.000, a da ih je danas 681.392. Troškovi za plate su u tom periodu smanjeni za trećinu.\nMicotakis je to rekao tokom rasprave u parlamentu o budžetu za 2014. godinu.\nGrčka pokušava da završi poslednju rundu pregovora sa međunarodnim kreditorima, a jedna od tema je kojim tempom treba da ide smanjenje viška zaposlenih.


MOŽDA NEĆE NI BITI LEKA ZA KORONU: Tvrdnje direktora SZO ne ulivaju nadu - vakcina će štititi samo nekoliko meseci? | Novosti.RS\n05. 08. 2020. u 12:16\nKako prenosi "Rojters", on je objasnio da "postoji velika zabrinutost da nećemo imati vakcinu koja funkcioniše, odnosno da bismo mogli da imamo onu koja bi predstavljala zaštitu samo na nekoliko meseci, a ne duže".\n05. 08. 2020. u 11:33\nO ovom pitanju je juče na konferenciji za medije Kriznog štaba govorila i dr Darija Kisić Tepavčević.\nKorona virus korona virus korona korona virus u Srbiji KOVID 19 vakcina Tedros Adanam Gebrejezus\nGabrihesus,koliko si ljudi pobio u Etiopiji i ko te nagradio mestom direktora SZO?\nNikad blentavijeg coveka nije bilo na ovoj funkciji...danas jedno a sutra drugo....


Srbija i Rusija obećale su danas da će se boriti protiv pobuna poznatih kao „obojene revolucije“ koje su vodeći zvaničnici te dve zemlje opisali kao instrumente Zapada da se destabilizuju „slobodne države“, piše agencija AP, prenoseći između ostalog i saopštenje Ministarstva unutrašnjih poslova Srbije.\nKako navodi AP, u još jednom znaku rastućih veza između Srbije i Rusije srpski ministar unutrašnjih poslova Aleksandar Vulin sastao se danas u Moskvi sa Nikolajem Patruševim, moćnim sekretarom Saveta bezbednosti Rusije.\nAP prenosi saopštenje iz MUP-a Srbije u kojem se navodi da je na sastanku ukazano da su „obojene revolucije“ postale tradicionalni instrument politike u nekim centrima moći i zemljama sa ciljem podrivanja državnosti i gubljenja suvereniteta pod izgovorom demokratizacije, i da je istaknuto da slobodne zemlje time moraju da se odupru.\nTermin „obojena revolucija“ upotrebljava se da opiše niz masovnih protesta na početku 21. veka koji su ponekad doveli do rušenja režima u bivšem Sovjetskom Savezom, bivšoj Jugoslaviji, Bliskom Istoku i Aziji, navodi AP.\nAgencija ukazuje da je sastanak između Patruševa, glavnog bezbednosnog zvaničnika Moskve i Vulina, „čvrsto proruskog političara, održan u vreme kada raste javno nezadovoljstvo u Srbiji sa autokratskom vladavinom predsednika Aleksandra Vučića“.\nEkološke grupe nezadovoljne načinom na koji se Vučićeva populistička vlada bori protiv raširenog zagađenja u toj balkanskoj državi predvode nedavne proteste u Srbiji, navodi AP.\nAgencija ističe da su Vučić i drugi srpski zvaničnici osudili te proteste i naveli da se finansiraju sa Zapada da bi se destabilizovala zemlja.\nJoš jedan protest zakazan je za sutra protiv dva zakona usvojena u parlamentu koja su viđena kao prirema za omogućavanje međunarodnoj kompaniji Rio tinto da kopa litijum u zapadnoj Srbiji, podseća AP.\nNezavisni mediji u Beogradu javili su danas da su Rusija i Srbija formirali „radnu grupu za borbu protiv obojenih revolucija“.\nZadatak grupe je da se spreče masovne demonstracije i prate opozicioni srpski aktivisti, nevladine organizacije i nezavisni novinari, preneo je portal Direktno, navodi AP i dodaje da taj izveštaj portala nije mogao nezavisno da bude potvrđen.\nU saopštenju iz Vulinovog minsistartva navedeno je da dok je Vučić predsednik, srpska vlada će uvek biti usmerena na saradnju sa Ruskom Federacijom, dodaje AP i ističe da iako Srbija formalno traži članstvo u EU ona odbija da uskladi svoju spoljnu politiku sa Unijom i umesto toga je ojačala svoje političke, ekonomske i vojne veze sa Rusijom i Kinom.


RTCG - Radio Televizija Crne Gore - Nacionalni javni servis :: Košarka :: Džikić: I Darušafaka je u stvaranju tima\nPOŠTUJE RIVALA 15. 10. 2018. 17:16 >> 16:54 0\nDžikić: I Darušafaka je u stvaranju tima\nTrener košarkaša Budućnost Volija Aleksandar Džikić rekao je da je Darušafaka u sličnoj situaciji kao njegov tim. "Plavi" sjutra gostuju prošlogodišnjem osvajaču Evrokupa u meču drugog kola Evrolge.\nTurski tim je, baš kao i Budućnost, promijenio roster, otšli su između ostalih najbolji igrač Skoti Vilbekin i trener Dejvid Blat.\n"Naš protivnik je zaradio mjesto u Evroligi osvajanjem Evrokupa. Imamo veliko poštovanje za to. Tim je dosta drugačiji nego prethodne sezone, ali imaju veoma dobar roster. To je miks iskusnih stranih igrača, starijih turskih košarkaša, koji su poznati košarkaškoj javnosti, a tu su i veoma talentovani mladi igrači. I oni su novi tim, igračima je potrebno vremena da se naviknu da igraju zajedno, da shvate kako da budu najbolji što mogu u novom sistemu", rekao je Džikić.\nTrener Budućnosti vjeruje da će imati sve igrače na raspolaganju.\n"Raspored je izuzetno težak. Veoma je bitno da sjutra igramo u ritmu koji će nas staviti u što bolju situaciju da pobijedimo. Imamo nekih manjih povreda ali se nadam da ćemo biti kompletni za utakmicu", kazao je Džikić.


Vulin i Ružić: Ozbiljno se pristupa dojavama o bombama - Izazov\nRadio-televizija Srbije\t 17. maja 2022. 11:04\nVulin je istakao da se protiv Srbije vodi specijalni rat u kojem nisu pošteđena ni deca i da naša država ozbiljno pristupa rešavanju problema lažnih dojava o bombama, saopšteno je iz Ministarstva unutrašnjih poslova.\n"U toku je specijalni rat koji se vodi protiv Srbije, a u tom ratu nisu pošteđene ni školske institucije, ni deca. Naša država ozbiljno prilazi rešavanju problema lažnih dojava o bombama. Ministarstvo unutrašnjih poslova vodi računa o bezbednosti svih građana, a posebno dece i učinićemo sve da se nastava odvija nesmetano, i da se završni ispiti i polaganje mature sprovedu u predviđenom roku i da se školska godina završi na vreme", poručio je Vulin.\nPripadnici policije izuzetno posvećeno i profesionalno, brzo i pravovremeno reaguju po svakoj prijavi o bombi i učiniće sve da se što pre uspostavi normalan sistem rada u školama, rekao je Vulin, zahvalivši se svim roditeljima, deci i nastavnicima na razumevanju.\nRužić je zahvalio Vulinu i pripadnicama policije na brzoj i pravovremenoj reakciji koju su pokazali tokom jučerašnjih događaja kada je u više od 100 škola stiglo obaveštenje da se tu mačazi eksplozivna naprava.\n"Zahvalan sam na brzoj i pravovremenoj reakciji pripadnika Ministarstva unutrašnjih poslova, a i na odličnoj saradnji i koordinaciji sa školama. U svim pregledanim školama ustanovljeno je da je dojava o bombi lažna. U školama u kojima je kontradiverzioni pregled u toku, nastava će se odvijati onlajn. Prioritet je bezbednost naše dece i zaposlenih i to nećemo ugrožavati", poručio je ministar prosvete, nauke i tehnološkog razvoja Branko Ružić.


Još nema zahteva prevoznika - 381 vesti\nBy RedakcijaPosted on August 24, 2019 August 24, 2019\nMinistarstvo gradjevinarstva, saobraćaja i infrastrukture Srbije je danas saopštilo da autobuski prevoznici koji žele da koriste novi auto-put “Miloš Veliki” Obrenovac-Preljina za medjugradski prevoz putnika, mogu odmah da podnesu zahtev za izmenu reda vožnje, ali u okviru registrovanih stanica.\nZakonom o prevozu putnika u drumskom saobraćaju propisana je procedura usaglašavanja i registracije redova vožnje, kao i da Privbredna komora Srbije (PKS) “vrši usaglašavanje predloga redova vožnje jednom u toku kalendarske godine”.\nTo je složena procedura u koju su, pored radnih tela PKS, uključeni svi zainteresovani domaći prevoznici drumskog putničkog saobraćaja. Podzakonskim aktom je predvidjeno da procedura usaglašavanja redova vožnje traje od 1. marta kada je poslednji dan za podnošenje predloga, zaključno sa 30. junom kada je poslednji dan za preuzimanje overenih redova vožnje.\nU saopštenju se dodaje da je zakonom predvidjena i izmena registrovanih redova vožnje tokom važenja registracije, “ali bez promena dolaznih i polaznih vremena koja su predmet usaglašavanja”.\nU saopštenju se pominje da je to posebno važno zbog predstojećeg otvaranja deonice Surčin-Obrenovac krajem ove godine, “kako bi se dobio pun efekat kompletiranja 120 kilometara auto-puta od Surčina do Preljine”.\nTag: auto-put auto-put "Miloš Veliki" red vožnje trasa\nPrevious post: Većina i dalje za Evropsku uniju\nNext post: Da li je automobil potreba ili luksuz


Predsedništvo VP: Jednoglasno za Vojvođanski front – REPORTER\nPredsedništvo VP: Jednoglasno za Vojvođanski front\n04/11/2018 Reporter Politika, Vesti, VOJVODINA 0\nPredsedništvo Vojvođanske partije jednoglasno je usvojilo odluku o formiranju Vojvođanskog fronta i ovlastilo predsednika VP Aleksandra Odžića da nastavi razgovore sa vojvođanskim strankama, organizacijama i pojedincima koji su spremni da se aktivno uključe u rad budućeg političkog saveza na nivou Vojvodine u svrhu zajedničkog delovanja i realizacije ciljeva svih onih snaga kojima je Vojvodina na prvom mestu.\nČlanovi predsedništva VP na sednici koja je održana u Zrenjaninu, usvojili su odluku o održavanju izborne Skupštine Vojvođanske partije na kojoj će se birati novo stranačko rukovodstvo i politički savet VP.\nNa sednici predsedništva usvojena je i odluka o novoj stranačkoj zastavi koja će Vojvođansku partiju, uz sve dosadašnje simbole, predstavljati u zemlji i inostranstvu.\nSve grubljim i intezivnijim napadima, organizovanom delovanju na omalovažavanju, pljačkanju i zatiranju Vojvodine od strane aktuelnog režima mora se stati na put. Više je nego očigledno da srbijanske političke elite na Vojvodinu gledaju samo onoliko koliko im je potrebno vojvođanskih para i glasova, što se u prethodne tri decenije na najgori mogući način negativno odrazilo na sveukupan život građanki i građana Vojvodine.\nSmatramo da je jedan od poslednjih momenata kada će se Vojvodina konsolidovati, ujediniti i povratiti nasilno oduzeti politički, ekonomski i svaki drugi subjektivitet kao preduslov za normalizaciju života svih njenih građana.\nSudska mafija (7): Slučaj Sonje Milićević iz Zaječara ili koliko pravosuđe može da bude prljavo\nAleksandar Odžić: Za Kosovo ima, za Vojvodinu nema para!


Predsednik Vlade Crne Gore Duško Marković boraviće narednog petka u prvoj zvaničnoj poseti Nemačkoj, na poziv savezne kancelarke Angele Merkel, saopšteno je iz crnogorske Vlade.\nPoseta Markovića Nemačkoj biće prilika za razmenu mišljenja sa nemačkom kancelarkom o bilateralnim odnosima, posebno o privrednoj razmeni dve zemlje.\nU saopštenju se navodi da će to biti prilika i za razmenu mišljenja o ekonomskoj saradnji država zapadnog Balkana, naročito u okviru Berlinskog procesa, kao i o evropskim integracijama Crne Gore.\nMarković i Merkelova razgovarali su 12. jula prošle godine u Trstu na Samitu zapadnobalkanske šestorke, kao i 17. maja u Sofiji, na Samitu Evropske unije i zapadnog Balkana.\nMerkelova ponudila pomoć Crnoj Gori u borbi protiv KRIMINALA I KORUPCIJE\nMarković sutra sa Merkelovom\nMerkelova razgovarala sa Putinom o rešavanju sukoba u Siriji i situaciji u Ukrajini


MARKOVIĆ: Crna Gora u evropskom vrhu u oblasti digitalizacije – Volim Podgoricu\nHome / NOVOSTI / Ekonomija / MARKOVIĆ: Crna Gora u evropskom vrhu u oblasti digitalizacije\nBudući da digitalno poslovanje ne poznaje nacionalne granice, ono predstavlja šansu za mlade zemlje koje pokušavaju da izgrade i osnaže svoju konkurentnost na regionalnom i evropskom nivou, saopštio je danas predsjednik Vlade Crne Gore Duško Marković na Bečkom ekonomskom forumu.\nGovoreći na panelu “Regionalna saradnja kao dio evropske integracije” rekao da je Crna Gora najnaprednija država u procesu pristupanja Evropskoj uniji, te da je od prošle godine punopravna članica NATO.\n-Implementacija komponente ‘Digitalizacija’ kao dijela Akcionog plana za regionalni ekonomski prostor treba da doprinese integraciji zemalja Zapadnobalkanske šestorke u panevropsko regionalno tržište unapređenjem širokopojasne infrastrukture, usaglašavanjem zakonodavstva u ovoj oblasti sa zakonodavstvom Evropske unije te povećanjem digitalne pismenosti, rekao je Marković.\n-Crna Gora je iznad regionalnog prosjeka po razvijenosti mreža i infrastrukture, rekao je Marković.\nOn je naveo da je u prethodne dvije godine, penetracija širokopojasnih priključaka je povećana sa 53% na 74%, a plan je da do kraja 2018. godine dostigne 80 odsto.\nTo bi značilo, pojasnio je Marković, da četiri od pet crnogorskih domaćinstava ima aktivan broadband priključak u svojim domovima.\n-Pokrivenost mobilnim 4G mrežama premašuje 97 odsto naseljenog područja na nivou države, što je pri samom vrhu i u odnosu na EU, kazao je Marković.


OVO JE DOBRO ZNATI: Kako da napunite mobilni telefon kada NEMA STRUJE (VIDEO)\nNema struje? Prazan vam je telefon a utičnice nigde u blizini? Kreatori ovog snimka obećavaju neverovatne rezultate samo uz ponoć USB punjača, dva novčića, parčeta papira i jedne spajalice, stvari koje svako od nas ima u svojoj kući.\nIako ne možemo da garantujemo da ovo 100 posto radi, ako snimak ne laže, to je verovatno moguće. Izgleda da je punjenje telefona uz korišćenje električne energije koju svako od nas ima u svom telu budućnost kojoj se možemo radovati.\nIsprobajte ovaj jednostavan trik za punjenje telefona uz pomoć sledećih uputstava:\nOdlična ideja za sve baštovane: Efikasno i\nEvo kako da upropastite svoje dete: Recept da\nBESKRAJNA ENERGIJA BOGATSTVA I BLAGOSTANJA: Evo\nOvako su se zvali naši preci: Najlepša muška i\nPRITAJENI POTROŠAČI: 5 uređaja koji povećavaju\nDeca u Nemačkoj nose pelene do pete godine i\nUZROKUJU OŠTEĆENJE BUBREGA, SLEPILO Sobne\nĐumbir na vašem prozoru: Kako kod kuće uzgajati


Američki Excellere Capital Group želi da kupi lošu imovinu Hypa – Bankar.me\nPopravlja se poslovanje Komercijalne banke\nSjeverna Makedonija ukida bankama zabranu isplate dividendi\nFebruary 5, 2015 BANKE, REGION, SVE VIJESTI Leave a comment\nAmerički Excellere Capital Group želi da kupi “lošu” banku koja upravlja preostalom imovinom austrijskog Hypo Alpe Adria nakon prodaje balkanskih podružnica grupe, saopštila je američka kompanija u srijedu.\nKompanija Excellere sa sjedištem u Teksasu navela je u kratkom pozivu da će na konferenciji za novinare u Beču sljedeće nedelje objaviti ponudu za Heta Asset Resolution, koja upravlja lošom imovinom HYPO-a.\nOni nisu dali finansijske detalje, ali su rekli da njihov zamišljeni pristup podrazumijeva da “neće šišati Heta nosioce duga” a mogli bi utrti put za rješavanje pravnih sporova između Austrije i Bavarske tokom čišćenja nereda ostavljenog od Hypo-a.\nAustrijski mediji naveli su da je američki Excellere spreman da 18 milijardi eura vrijednu imovinu kupi za jedan euro.\nExcellere Capital se opisuje na svojim internet stranicama kao investicijsko-bankarska kompanija s “mogućnošću direktnog ulaganja”, a posjeduje iskustva u finansiranju i korištenju poslovnih, trgovačkih i hotelskih projekata u istočnoj Evropi.\nPortparolka Ministarstva financija Austrije izjavila je da vlada nije vidjela nikakvu ponudu iz Excellere-a.\nPOJMOVIBayern LD Hypo Alpe Adria Bonusi bonusi u Evropi Hypo Alpe Adria Banka Hypo Alpe Adria Banka Banja Luka Hypo Alpe Adria Banka na prodaji Hypo Alpe Adria Lizing Ihab Kamel Luštica Development Ruski turisti\nPrevious Od EBRD-a Crnoj Gori 100 miliona\nSljedeći Nedostatak fizičke aktivnosti mnogo opasniji od gojaznosti (infografika)\nBeogradska Komercijalna banka, koja posluje pod kontrolom ljubljanske NLB grupe, imala je u drugom kvartalu …\nAir Astana će za Podgoricu letjeti cijele god...


Mihajlović je u sredu istakla da država mnogo ulaže u železnički saobraćaj, kako bi građani dobili železnicu kakvu zaslužuju i dodala da je neophodno da se dodatno obezbede pružni prelazi, kao i rad sa mladim mašinovođama kako bi najefikasnije odgovorili zadatku.\nPotrebno obnoviti pružne prelaze\n"Vlada Srbije ulaže u železnički saobraćaj, jer želimo da građani dobiju železnicu kakvu zaslužuju. Tome u prilog govori i činjenica da realizujemo jedan od najvećih i najzahtevnijih projekata u ovom delu Evrope - brzu prugu od Beograda do Budimpešte, kao i da ćemo zaključno sa ovom godinom rekonstruisati oko 700 kilometara regionalnih pruga", rekla je ministarka.\nNa sastanku je istaknuto da radovi na rekonstrukciji brze pruge od Beograda do Budimpešte teku po utvrđenoj dinamici, na deonicama od Beograda do Stare Pazove i od Stare Pazove do Novog Sada, dok je za sledeću godinu planiran početak radova na trećoj deonici Novi Sad-Subotica.\nBilo je reči i o projektima rekonstrukcije regionalnih pruga, pre svega pruge Niš-Dimitrovgrad, ali i Požarevac-Majdanpek, Senta-Subotica, Markovac-Resavica i drugih.\nDirektor Srbija voza Jugoslav Jović rekao je da je zabeleženo povećanje broja putnika na pruzi Beograd-Valjevo za 46 odsto, a na pruzi Šabac-Loznica 16 odsto više putnika.\nIzvršni direktor Infrastruktura železnice Srbije Milan Maksimović rekao je da je u planu ovog preduzeća i rekonstrukcija staničnih objekata i izgradnja i obezbeđenje putnih prelaza.\nPOČINJE OBNOVA ŽELEZNIČKIH STANICA Radovi na 11 objekata između Beograda i Valjeva


MailChimp se pokazao kao veoma uspešan u pružanju pomoći kompanijama da grade svoj brend i da komuniciraju sa publikom putem mejla. Za one koji možda još uvek ne znaju, ovo je platforma koja omogućava slanje njuzletera listi vaših kontakata.\nGoogle AdVords ljudi svakodnevno koriste Google, za sve moguće pretrage na internetu. Zbog toga je važno naučiti kako se optimizuju AdVords kampanje – kako se kampanja postavlja od nule, na koji način se koriste i biraju ključne reči, kako bi što više “saobraćaja” tj. poseta došlo na vaš sajt, a to ćete uspeti tako što će vaš tekst biti visoko rangiran u okviru pretrage.\nOvo nisu jedine važne stvari, ali jesu najkorisnije i verovatno najbolje kao osnova učenja ove sfere koja je i dalje relativno mlada i neprestano se razvija.\nDa, klikovi su na Fejsbuku ključni pokazatelji učinka (KPI). Tačnije rečeno, angažovanje ili interesovanje publike za vaše reklame se skoro isključivo zasniva na merenju vezanom...


Srbija da unese u Ustav: Ne u NATO! - 24.11.2019, Sputnik Srbija\nNova deklaracija o vojnoj neutralnosti Srbiji trebalo bi da predvidi da se to opredeljenje u budućnosti ugradi i u Ustav Srbije. 24.11.2019, Sputnik Srbija\nanalize i mišljenja, komentari i analitika, ustav srbije\n07:07 24.11.2019 (Osveženo: 09:43 24.11.2019)\n© AFP 2021Demonstranti pale zastavu NATO-a\nOvo je predlog političkog analitičara Dragomira Anđelkovića, povodom najave da će Srbija na Sretenje doneti novu deklaraciju o vojnoj neutralnosti.\n„S obzirom na stalne pritiske NATO-a na Srbiju da nastavi približavanje tom vojnom savezu, bitno je da se potvrdi opredeljenje za vojnu neutralnost. Sadašnji nivo opredeljenja, izražen kroz rezoluciju, nedovoljan je i treba ga podići. Deklaracija može da znači pola koraka ka tome. U njoj bi trebalo da bude zapisano da vojna neutralnost treba da bude ugrađena i u Ustav Srbije, kada se on bude menjao“, kaže Anđelković.\nUstav je odbrana neutralnosti\nOn to objašnjava činjenicom da sadašnju rezoluciju ili buduću deklaraciju svaka parlamentarna većina sa 50 odsto plus jednim glasom — može da ukine. Kada neutralnost postane ustavna kategorija, potvrđena referendumom, onda je potrebna dvotrećinska većina za njenu promenu, odnosno većina građana na referendumu mora to da podrži, što je, smatra ovaj analitičar — nemoguće.\n© Foto : Youtube/Radio Televizija VojvodineU Ustav Srbije ugraditi odredbu o vojnoj neutralnosti koju treba da potvrdi Generalna skupština UN\nU Ustav Srbije ugraditi odredbu o vojnoj neutralnosti koju treba da potvrdi Generalna skupština UN\nZato on deklaraciju vidi kao prvi korak ka tome.\nAnđelković ukazuje na to da neutralnost, da bi bila zaokružena, treba da bude međunarodno priznata. Kada Srbija vojnu neutralnost ugradi u Ustav, onda treba da se obrati Generalnoj skupštini UN i da o tome traži rezoluciju.\nNa pitanje postoje li takvi primeri, on je ukazao na slučaj Turkmenije, koja je proglasila svoju neutralnost, ugradila je u Ustav, i onda se obratila Generalnoj skupštini, koja se izjasnila u prilog neutralnosti Turkmenije, o čemu je doneta rezolucija UN.\n„Znači, ima mehanizama da se država bori za svoju neutralnost, ako to hoće“, zaključio je sagovornik Sputnjika.\nOd januara okruženi NATO-om\nNa pitanje otkud sada potreba da se novim aktom potvrdi stav o vojnoj neutralnosti, Anđelković odgovara da postoje dva elementa. Jedan je posledica činjenice da će Srbija od januara, sa prijemom Severne Makedonije u NATO, praktično biti okružena Alijansom. Tom deklaracijom će biti poslata poruka podrške Republici Srpskoj, koja je pod velikim pritiskom NATO-a, ali je čvrsta u stavu da u tu vojnu organizaciju neće ući, dok to ne učini i Srbija.\n„Drugi element u svemu ovome je čitava kriza koja je veštački stvarana u domenu rusko-srpskih odnosa. Neki faktori sa Zapada rade sve da pokvare rusko-srpske odnose i mislim da Beograd, odlukom da u takvim okolnostima donese deklaraciju, šalje i Moskvi poruku da je ozbiljan u nameri da ostane neutralan i da se ne igra sa svojim tradicionalnim saveznikom“, zaključio je Anđelković.


NovaEnergija.net » smartwatch smartwatch – NovaEnergija.net\nBudućnost plaćanja: Fit Pay startap osigurao 3,1 milion dolara za projekat smartwatch prenosivih traka\nStartap kompanija Fit Pay objavila je kako je osigurala 3,1 milion dolara investicije od strane fondacije bezbednosne kompanije Giesecke & Devrient, za svoj novi projekat.\nFit Pay, sa sedištem u Kaliforniji, osnovan od strane bivših rukovodioca CyberSource-a i Visa-e koji imaju 20-godišnje iskustvo u različitim platformama za plaćanje, želi da omogući korisnicima visoko-bezbedne, beskontakte platne transakcije. Fit Pay nudi potpuno novi način izvršenja transakcija uz pomoć prenosivih uređaja.\nMajkl Orlando, CEO Fit Pay, izrazio je uverenje da će finansiranje ovakve misije za brže i fleksibilnije plaćanje na prenosivim uređajima.\nOva investicija dolazi u pravom trenutku za kompaniju koja je u novembru najavila liniju Pagare pametnih traka za Pebble pametne satove. Prenosive pametne trake biće veoma atraktivne za korisnike koji prikupljaju sve više prenosivih uređaja.\nIz kompanije su najavili da, bez obzira na investiciju koju su dobili, pokreću kampanju 8. februara na Kickstarteru za Pagare smartwatch trake kako bi se proizvod komercijalizovao.\nIzvor: prnewswire.com, pymnts.com\nBudućnost plaćanja: Fit Pay startap osigurao 3,1 milion dolara za projekat smartwatch prenosivih traka was last modified: February 6th, 2016 by Jelena Jovičić\nPebble je napravio svoj prvi okrugli smartvoč, i od danas su ovi sjajni satovi dostupni online. Na sajtu www.pebble.com se satovi mogu kupiti za $249.99 u čitavom nizu boja i…\nKickstarter kampanja za prvi modularni pametni sat uskoro startuje\nBlocks Wearables je britanska kompanija koja trenutno razvija prvi na svetu modularni pametni sat koji će nositi naziv Blocks. Oni su sada i zvanično najavili da će pokrenuti Kickstarter kampanju…\nMlada južnokorejska firma „Dot“ lansiraće uskoro pametni sat namenjen slabovidim i slepim osobama, koji će u vreme prazničnih sniženja krajem godine koštati 300 dolara. Taj smartvoč, koji je povezan sa…\nNovi Huawei Watch je spoj elegancije i funkcionalnosti\nHuawei je predstavio novi sat koji je kompatibilan s iOS i Android uređajima. U prodaji je od 17. septembra u četiri varijante, a cene mu se kreću od 399 do…\nApple radi na baterijama koje mogu da rade “nedeljama”\nApple izgleda konačno počinje da radi na baterijama većeg kapaciteta, a novo istraživanje pokazalo je da bi u skorijoj budućnosti vaš iPhone ili iPad mogli da rade nedeljama, bez potrebe…\nMalo kompanija je do sada objavilo toliko različitih pametnih satova, koliko ih ima Samsung. Stoga i ne predstavlja veliko iznenađenje što kompanija na ovogodišnjem IFA sajmu prikazuje novi pametni sat…


Pljuskovi donose zahlađenje\nVečernje novosti\t20.07.2012 06:14\nJUG zemlje i u petak će se kuvati na tropskih 38 stepeni. Međutim, već za vikend meteorolozi najavljuju kraj sušnog perioda. Pljuskovi će rashladiti najpre severne, a potom i južne krajeve Srbije.\nU „Meteosu“ prognoziraju sunčan i vrlo topao dan, a samo na severu Vojvodine malo prijatnije vreme. Minimalne temperature kretaće se od 14 do 21 stepen, a maksimalne od 30 u Subotici, do 36 stepeni Celzijusovih u\nNišu i Leskovcu. U Beogradu maksimalna dnevna oko 34. podeljka.U\nsubotu sunčano i vrlo toplo, od 30 na severu Vojvodine do 38 stepeni na\njugu zemlje. Krajem dana na severu Srbije lokalni pljuskovi. U nedelju osveženje sa kišom i pljuskovima, a samo na krajnjem jugu vrlo toplo. Padavine se očekuju krajem dana. Početkom naredne sedmice, do srede, malo svežije i nestabilno sa čestom kišom i pljuskovima.\nSušni period se završava, što su dobre vesti za poljoprivrednike. Pašće značajna količina kiše, od 30 do 70 litara po metru kvadratnom. Promenljivo vreme uz povremene pljuskove zadržaće se do kraja jula, ali biće i sve više sunčanih sati tokom dana.


SAD i EU dogovorile zajedničku koordinaciju i oko Zapadnog Balkana - CdM\nPredsjednik SAD Džo Bajden i predsjednica EK Ursula fon der Lajen usaglasili su se danas da se koordinišu u pogledu pitanja od zajedničkog interesa, među kojima je i Zapadni Balkan, javlja Glas Amerike(VOA)\nBajden je u telefonskom razgovoru sa fon der Lajen naglasio da podržava Evropsku uniju i da je posvećen poboljšanju i oživljavanju partnerstva između SAD i EU, navodi se u saopštenju iz Bijele kuće.\nOn je dodao da su se lideri usaglasili da četiri mjeseca suspenduju tarife povezane sa sporovima u Svjetskoj trgovinskog organizaciji i da rade na njihovom rješavanju.\n“Lideri su razgovarali o značaju bliske saradnje SAD i EU na suzbijanju pandemije covida-19 i jačanju bezbjednosti globalng zdravlja, postizanju održivog globalnog ekonomskog oporavka, rješavanju klimatskih promjena i snaženju demokratije“, navodi se u saopštenju.\nDodatno su se dogovorili da koordinišu u pogledu pitanja od zajedničkog interesa, među kojima su Kina, Rusija, Bjelorusija, Ukrajina i Zapadni Balkan.\nU nedavnom intervjuu za VOA, zamjenica pomoćnika američkog državnog sekretara za Evropu i Evroaziju Moli Montgomeri poručila je su SAD posvećene saradnji sa EU, naročito kada je riječ o dijalogu Beograda i Prištine.\n„Mislim da je to veoma važan princip za naš angažman na Zapadnom Balkanu. Znamo da smo najuspješniji tamo kada radimo rame uz rame sa našim evropskim saveznicima i partnerima. I to će biti naš pristup“, naglasila je Montgomeri.\nTagsDžo Bajden Evropska komisija Evropska unija pitanja od interesa SAD Ursula fon der Lajen zajedničko djelovanje\nVarga: Rusija dobila šta je htjela u Crnoj Gori ali nije gotovo, SAD da zaštite nezavisnost\nPicula: Napetosti na relaciji Crna Gora-Srbija riješiti bez stranog uplitanja, sve veća kreditna izloženost Kini


Srbija Voz: Od ponedeljka iz Beograda do Bara za 21 evro | 013 info\nSrbija Voz: Od ponedeljka iz Beograda do Bara za 21 evro\n013info\tPet, 11/06/2021 - 15:51\nJavno preduzeće "Srbija Voz" saopštilo je danas da će od 14. juna početi da saobraća dnevni međunarodni voz za Crnu Goru, a dan kasnije i iz Crne Gore za Srbiju. Od 13. juna uvodi se i direktan voz koji će saobraćati svake nedelje na relaciji Beograd - Zlatibor.\nMeđunarodni vozovi za Crnu Goru polaziće iz stanice Topčider za Bar, kao i iz stanice Bar za Topčider u 9 časova.\nU svom sastavu imaju kola sa sedištima, a cena vozne karte 2. razreda u jednom smeru je 21 evro, navedeno je u saopštenju.\nUoči početka letnje turističke sezone "Srbija Voz" je danas saopštio i da se od 13. juna 2021. godine, uvodi direktan voz koji će saobraćati svake nedelje na relaciji Beograd - Zlatibor.\nVoz će polaziti nedeljom iz stanice Beograd Centar u 5.52 časova sa dolaskom u stanicu Zlatibor u 10.57 časova, dok će iz stanice Zlatibor za Beograd Centar polaziti u 16.54 časova. Subotom i državnim praznikom ovaj voz saobraćaće po važećem redu vožnje do stanice Užice.\n"Pored ovog direktnog voza i vozovi koji iz Beograd Centra za Prijepolje teretnu polaze u 12.40 i 15.38 časova, kao i iz Prijepolje teretne za Beograd Centar u 3.30; 6.45 i 11.50 časova, staju i u stanici Zlatibor", navodi se u saopštenju ovog javnog preduzeća.\nDodaju da cena vozne karte 2. razreda na relaciji Beograd Centar- Zlatibor u jednom smeru iznosi 897 dinara, kao i da kupovinom povratne vozne karte putnici ostvaruju popust od 20%.\nsrbija Crna Gora Beograd Zlatibor Bar voz


Intenzivna kampanja za imunizaciju protiv COVID-19 i dalje slabo primjetna - Istinomjer\nGotovo dva mjeseca nakon što je premijer FBiH Fadil Novalić najavio da će kada konačno dođu vakcine protiv COVID-19 biti provođena kampanja za vakcinaciju “od vrata do vrata”, te nakon što je u BiH stiglo preko 1,5 miliona vakcina, u zgradi Vlade FBiH je održan sastanak na kojem se ponovo govorilo o skorom početku agresivne kampanje.\nNa sastanku u sjedištu Vlade Federacije u Sarajevu, održanom početkom jula ove godine, na kojem su uz premijera Novalića prisustvovali i šef Ureda Svjetske zdravstvene organizacije (SZO) u BiH Fabio Scano, zamjenici federalnog premijera Jelka Milićević i Vesko Drljača, predstavnici/e vlasti na državnom i kantonalnom nivou, kao i predstavnici zavoda za javno zdravstvo, zaključeno je kako će kampanja za imunizaciju stanovništva biti sastavni dio tada dogovorenih mjera.\nU međuvremenu u FBiH je stigla veća količina vakcina, kako onih koje su pristigle putem donacija i iz programa EU4Health, tako i onih nabavljenih putem COVAX mehanizma i samostalnom nabavkom. Kako se navodi u dokumentu pod nazivom “Pregled proces cijepljenja protiv COVID-19 u FBiH”, koji je objavljen na zvaničnoj stranici Zavoda za javno zdravstvo FBiH (ZZJZ FBiH), u FBiH je od 1. marta do 29. augusta ove godine stiglo 1.655.802 doza cjepiva. Sa druge strane FBiH je 1. septembra raspolagala sa 831.453 doze cjepiva protiv COVID-19, što je polovina ukupnog broja do sada pristiglih vakcina u FBiH. Kako se navodi u ovom pregledu, do 31. augusta u FBiH je ukupno vakcinisano 314.400 osoba prvom dozom (10,6%), a 191.007 osoba drugom dozom (17,4%) vakcine protiv COVID-19.\nPosljednjeg augustovskog dana u zgradi Vlade FBiH održan je novi sastanak predstavnika/ca Vlade, ZZJZ FBiH, Kriznog štaba FBiH, ali i predstavnika/ca kantonalnog nivoa vlasti o epidemiološkoj situaciji u FBiH, nakon kojeg je održana i konferencija za medije. Tokom konferencije za medije, premijer Novalić je ponovo najavio intenziviranje kampanje za imunizaciju stanovništa.\nNovalić javnosti tokom konferencije nije objasnio šta se desilo sa ranije najavljenom “kampanjom od vrata do vrata”, niti je rekao na koji način će se realizovati kampanja sa javnim emiterima. Istinomjer je poslao upit Vladi FBiH, Kriznom štabu i ZZJZ FBiH, ali odgovor na nekoliko pitanja u vezi sa medijskom kampanjom o značaju imunizacije protiv COVID-19 i načinima na koji će se ona provoditi do danas nismo dobili. Iz Kriznog štaba i Ministarstva zdravlja FBiH samo smo upućeni na ZZJZ FBiH.\nInteresantno je i da su tokom konferencije za medije pojedini zvaničnici tvrdili i da nije potrebno provođenje neke posebne kampanje jer su prema njihovim riječima građani/ke već upoznati sa procesom imunizacije.\nTako je v.d. direktora ZZJZ FBiH Siniša Skočibušić rekao da za vakcinaciju ne treba provoditi kampanju kao da prodajemo sok, dok se pomoćnik federalnog ministra zdravstva za javno zdravstvo Goran Čerkez zapitao “da li u zemlji postoji i jedan čovjek koji ne zna sve o vakcinama”.\nInače ZZJZ FBiH je pokrenuo kampanju pod nazivom “Zbog onih koje voliš”, koja se sastoji od promotivnih plakata i izjava građana/ki koji se namjeravaju vakcinisati, a njome su obuhvaćene tri grupe: zdravstveni radnici/e, osobe starije od 60 godina, te mladi. Na zvaničnoj Facebook stranici Zavoda za javno zdravstvo u protekla dva mjeseca objavljena su tek dva video klipa u vezi sa ovom kampanjom.\nInteresantno je spomenuti i da su tokom konferencije za medije nakon sastanka o epidemiološkoj situaciji na kojem je zaključeno i da se ona usložnjava, mediji bili smješteni u maloj prostoriji u kojoj nije bilo moguće poštovati propisane mjere. Na prigovor novinara/ki da je to i slučaj, portparol Vlade FBiH Ognjen Blagojević im je dao preporuku da međusobno razmjenjuju materijale, te tako smanje broj prisutnih na konferencijama za medije.\nIstinomjer se slabim provođenjem kampanja za imunizaciju stanovništa u cijeloj BiH bavio već u julu i augustu ove godine.\nS obzirom na činjenicu da je premijer FBiH Fadil Novalić još početkom jula najavio provođenje intenzivne kampanje, a da i dva mjeseca nakon te najave, i nakon što je u FBiH stiglo 1,5 miliona vakcina, ta kampanja i dalje nije počela, te da se tek razgovara o načinu njenog provođenja, Istinomjer će njegovo ranije dato obećanje o “kampanji od vrata do vrata” ocijeniti kao neispunjeno.